
umăr chimirul cu securea lui Rowley şi apucai pusca să văd dacă e 
încărcată. Nu era. Fără să stau la gânduri, luai cornul cu pulbere şi 
punga cu alice, le atârnai de gât şi mă apucai să încarce amândouă 
ţevile. 

Femeea se uita la mine sii ceteam pe față o groază de moarte. 
Nu îndrăsnea să se mişte ; dar îşi întindea spre miue mânele, cerând 
îndurare si lacrimile'i curgeau şiroae pe obrajii negri. Presimtea poate 
vre-o legătură între mine şi aceste obiecte sau poate apariţia mea 
neaşteptată: deşteptase în inima ei frica de pericol? Ce-o fi fost, nu 
ştiu ! Ca o şoaptă a diavolului, trecu prin mintea mea gândul să 
impusc femeea şi să mă răzbun astfel contra ticălosului ce  omorâse 
pe Rowley şi voise să mă omoare şi pe mine, dar privirea femeei 
fără apărare, cerând milă mă dezarmă. Invinse gândul cel bun. Să-l 
las în plata celui ce a zis: “Eu trebue să judec şi eu să pedepsesc !» 
Astfel invinsei pornirea'inimei păcătoase şi mulţumesc şi azi lui D-zeu. 

Plecai din colibă cât putui mai iute. Trecui deacurmezişul valea în- 
gusta, mă urcai pe coasta cealaltă si mă afundai iar în pădurea deasă, 
pe care o întrerupse valea aceasta veselă. Nu'mi rămânea nici o în- 
doială asupra soartei ce mă aştepta! Intelegeam bine că ucigaşul mă 
va urmări, că aveam să susţin o luptă grea, în caz când vor veni 
şi ceilalţi doi tovarăşi ai lui. Dar mă încrezui în D-zeu şi'mi iutii pa- 
şii ca să pot merge cât mai mult drum. 

Seara se lăsă şi simţeam că nu voiu putea merge mai departe. Ză- 
rii în apropierea mea un banan mare şi puternic. Văzui îndată ce avan- 
tagiu aveam, la caz de atac, dacă mă puteam urca până la etajul de sus, 
dacă mă pot exprima astfel. In copilărie eram meşter mare când era 
vorba de urcat în pomi şi nici unul nu era prea inalt. Natural că nu 
mai aveam acuma aceeaşi îndemănare şi hainele şi bagajul din spate era 
departe de a-mi uşura urcarea. Dar gândul la poziţia bună, ce câştigam 
faţă de duşman urcându-mă, învinse şi îndrăsnii să mă sui, după cemă 
mai odihnii puţin. Rezultatul întrecu aşteptările mele; ajunsei cu bine. 
Acolo, înpletii câteva crengi lungi şi-mi făcui astfel un pat, ce era des- 
tinat mai putin să mă lase să mă odihnesc, de cât să fiu sigur con- 
tra duşmanului, pe care îl aşteptam, căci siguranța lui era în mâna mea 
pe de oparte,iar pe de alta, obiectele ce-i luasem îierau şi lui de mare 
folos. Dacă mi-ar fi venit în minte că șerpii şi tigrii pot să se urce 
cu mare uşurinţă în pomii cei mai înalţi, când e vorba să-şi prindă 
prada şi apoi aici nu puteam să aprind focul ca să-i alung, aş fi tre- 
murat la gândul pericolelor la care eram expus, cu toate armele mele; 
dar încrederea în scutul lui D-zeu nu mă părăsi nici acum. Cel ce 
te-a păzit până acum în mod atât de minunat, nu te va părăsi nici acum ! 

Gândul acesta îmi înălţă sufletul şi mă rugai ca un copil: acum mă 
uitam mai liniştit cum se schimbă lumina zilei cu întunericul noptei. 
Sufletul meu nu bănuia însă groaza prin care avea să treacă, mai îna- 
inte ca lumina zilei să vină iar. 

Deşi ultimele raze ale soarelui păreau a învălui cu aur ferbinte cerul, 
pe care-l zăriam printre ramuri, nu adia prin vârfurile copacilor nici 
pic de vânt, care să mai răcorească aerul. Domnea o tăcere ca şi cum 
viata tuturor făpturilor din pădure s'ar fi oprit de odată. Nici o frunză 

nu se mişca şi arsita apăsătoare mă înăbuşa. Afară d’asta nu era des- 
tulă lumină, ca să pot distinge bine ceea ce mă înconjura. 

Auzii mişcându-se ceva la piciorul bananului, pe care şedeam. reze- 
mat de trunchiul principal. Ochii mei căutară spre pământ să distingă 
pricina acestui sgomot şi cine-şi poate închipui spaima ce mă cuprinse ?! 
Un enorm şarpe, de vre-o 20 de picioare de lung şi gros în aceeaşi pro- 
portie, se mişcă încet pe pământ. 

Stetea acolo, la piciorul pomului pe care şedeam eu, ridica în aer 
partea dinainte a corpului şi capul, din care ieşiau limbile şi intrau iar 
în gură, ca şi cum ar fi voit să se încolâcească pe pom şi să se urce 
în el. Mişcarea asta tinu o clipă, apoi şi corpul şi capul căzu iar la 
pământ; şarpele se tari iar în spre un tufis, se încolăci ghem în jurul 
lui şi rămase cu capul ridicat, aşteptând prada. Dacă mă zăria se is- 
prăvia cu mine. 

Sângele-mi inghetase în vine. Muşchii mi se paralizaseră. Părul mi 
se făcuse măciucă şi pielea din cap par'că se strânsese întrun singur 
punct. Atraşi ca de o putere căreia nu-i puteam rezista, ochii mei stă- 
teau ţintă la fiorosul animal, pe când ai lui se rostogoleau în orbite, 
căutând par'că să hipnotizeze prada nevăzută. 

Trecură câteva minute; auzii de odată lătratul cânelui, pe care-l ame- 
nintasem cu batul pe pragul ucigaşului Ali. Auzii îndată şi gura lui, cer- 
când să facă pe cane să tacă. Şarpele îşi ridică deodată capul, în- 
dreptându-l în direcţia de unde se auzise lătratul. 

Vă mărturisesc că apropierea sigură a ucigasului, care mă urmărea, 
mă sperie mai putin decât vederea fiorosului şarpe. Ba chiar îmi venii 
deodată în fire, aşa că putui despedica cocoşul pustii cât putui de încet. 
Plin de groază observai că pârâitul cocosului atrase atenţia şarpelui. 
Intoarse spre mine capul cu limbile lui fioroase şi D-zeu ştie ce sar 
fi întâmplat, de nu l-ar fi atras iar paşii indianului care se apropia. 

Văzui bine cum se târa acesta ca o pisică şi se uita în toate părţile. 
Părea că nu şi-ar fi închipuit ca eusă mă urc în pom. Cânele mergea 
înaintea lui, cu botul pe pământ, căutându-mi urma, Deodată zări şar- 
pele, care se pregătia să sară şi sări urlând înapoi. Ali văzând în asta 
un pericol nebănuit, făcu câţiva paşi înapoi şi privirea-i se ridică spre 
pom. Mă zăr i. Scoţând un strigăt de bucurie, se repezi cu puşca la ochi. 

Puşca luă foc, dar glontul zbură în aer; căci în clipa în care voise 
să mi-l trimită, ca un fulger se năpusti şarpele asupra lui şi-i înfipse 
dinţii în gât. El se abătu la pământ, doborât de furia animalului, sco- 
tand un țipăt infricogat. 

Priveliştea ce se înfăţişă acuma ochilor mei este una din cele mai 
înspăimântătoare amintiri ale vietei mele trecute. Pe când duşmanul meu 
se svârcolia în chinurile morţii, şarpele îl încolăcea cu trupul lui vânjos. 
Auziam bine gemetele lui şi pârâitul oaselor sub puterea zdrobitoare, 
cu care-l strângea şarpele. Lesinai şi căzui lângă trunchiul pomului, de 
care mă rezemam. 

Când îmi revenii în fire, se lăsase noaptea neagră în juru-mi. 

Târziu răsări şi luna, dar lumina ei slabă nu putea pătrunde întune- 
ricul pădurei. Glasurile codrului se treziseră; auziam în depărtare urle- 
tul şacalilor; numai în apropierea mea domnea o tăcere de moarte. 

In această stare între vis şi viaţă, luptându-mă cu vise îngrozitoare 
trecu şi noaptea aceasta fioroasă şi abia din spre ziuă mă cuprinse 
un somn adânc care mă întremă. 

Nu mai puţin înspăimântătoare era priveliştea ce mă aştepta la tre- 
zire. Natural, ochii mei căutară mai întâiu şarpele, spre a vedea dacă 
mai aveam să mă tem de el sau dacă plecase peste noapte. Imi adusei 
aminte că citisem în copilărie într'o carte de ştiinţele naturale, că şarpele 
îndată ce şi-a înghiţit prada devine greoiu şi poate fi omorât uşor. Acea- 
stă amintire îmi mai dete speranţă. 
¥ II zării întins, cât era de lung, sub copacul pe care şedeam eu. In- 
ghitise mai mult de jumătate trupul lui Ali; gura-i enorm de căscată se 
căznia să înghiţă şi restul şi ondulatiile trupul lui desgustător arăta 
sforfarile ce făcea; se distingea până unde ajunsese partea înghițită, 
căci era grozav de umflat trupul îu partea aceea. 

Imi stăpânii scârba şi groaza ce-mi producea această privelişte, îngenun- 
chiai pe o creangă mai groasă, ochii, puşca luă foc şi glontul îl atinse 
în frunte, între ochi. Cel d'al doilea porni tot cam în aceeaşi direcţie 
şi se îngropă mai mult spre ceafă. Lovitura fu mortală. Spasmurile 
de moarte ale monstrului erau grozve la vedere. Izbia cu coada în pă- 
mânt atât de tare, încât se îngropa în ţărână şi arunca praf şi pietri- 
cele până sus,pe crăngile înalte ale bananului pe care şedeam eu. Svâr- 
colirile se slăbeau mereu şi la urmă aci se mişca convulsiv, aci se iz- 
bia spasmodic în sus. 

Era gata să moară. 

Nu putui să mă uit mai multla el. Mă târâi fricos până de partea: 
cealaltă a coperişului meu de frunze, mă scoborâi pe trunchiul format 
dintr'o rădăcină aeriană şi mă depărtai îndată de locul îngrozitor, unde 
fusesem nevoit să stau atâta timp. 

De abia când fusei la vre-o milă depărtare şi zării iar ţăr- 
mul verde, fără arbori, al Gangelui, îndrăznii să mă odihnesc puţin, să 
culeg câteva smochine şi să-mi potolesc foamea. Cercetai apoi malul 
şi trăsei un glote, ca să alung crocodilii. Mă coborâi apoi să mă scald 
în fluviu şi să-mi spăl rana dela cap, care se obrintise iar, după spaima 
ce trăsesem peste noapte. Pusei o compresă ca să-mi alin durerea şi 
după ce sfârşii, mă urcai din nou pe țărm şi pornii iar le drum. 

Cât eram de mulţumit în suflet şi cum îmi veneau pe buze cuvinte: 
de laudă pentru Domnul, care mă scăpase din mânile sângerosului uci- 
gaş şi răzbunarea lui fioroasă! Abia acum intelesei, din sfârşitul tra- 
gic al ciminalului—:care trebuie să fi avut mai multe omoruri pe con- 
stiinti—, adevărul cuvintelor. “Cu ce măsură_veţi măsura, cu aceeaşi 
vi se va măsura şi vouă!» 


Va urma) Aurelia V. Cochinescu. 

STUDII FISIONOMICE 


Vesel Trist 


Invidios Sreriat 


Scurte si mărunte 


O rudaşcă e în stare să tragă un cărucior, ce e de 45—50 ori mai 
greu ca ea. Un alt cărăbuş, băligarul, poate ridica o greutate de 1750 
de ori mai mare ca dânsul. 


* 


Pitigoii şi cartitele (sobolii) nu pot trăi mai mult de o zi fără mân- 
care. Mari răbdători de foame sunt serpii. In anul 1899 s'a adus un 
şarpe de 6'/; metri lung şi de 75 kgr. greu din Japonia la Paris. In tim- 
pul transportului n'a mâncat nimic şi a slăbit foarte tare. Totuşi a 
mai trăit 2'/ ani. Cântărit după moarte avea numai o greutate de 
27 kgr. 


* * 
* 

Una din lucrările cele mai însemnate ale technicei de azi este podut 
ce duce dela oraşul New-York la Brooklyn. Desi trec zilnic pe dân- 
sul câte 400.000 oameni (pe jos in căruțe, automobile, tramvaie şi 
drumul de fier), acest pod vechiu de peste 25 de ani, na suferit nici 
o stricăciune. Acuma se va face un nou pod în New-York, care va 
fi cel mai mare de pe pământ, la care se vor întrebuința 80,000 tone 
1 tonă= 1000 kg.) de oţel. 


* 


Ariciul mănâncă otrăvuri fără ca să-i strice, pe cari dacă alte ani- 
male sau omul le-ar mânca ar muri. 


* 


Cel mai repede tren expres din Europa este aşa numitul «Tourist 
Express», care face drumul între Londra şi podişul scoţian. El face 
timp de 5 ore drumul cu o iuţeală de 80 Kilometri pe oră, de oarece 
are de percurs şi o pantă lungă de 18 kilometri. Ca să complecteze 
întârzierea ce o are aici, trebuie de mai multa ori să'idea o iuteala până 
la 120 de kilometri. Expresul irlandez—care duce poşta irlandeză de la 
Londra la Holyhead are de asemenea o iuțeală medie de 80 kilome- 
trii pe oră; el face drumul de 345 kilometrii în 5'/, ore şi o distanţă 
de 250 km. o face întruna fără a se opri. 


I.Aritmogrii 


In cele 49 patrăţele să se aranjeze numerile de la 1 până la 49 
astfel, ca ori ce coloană adunată din orice parte chiar şi în diago- 
nale să dea suma 175. 


II. Aritmogrif 

16-2-9-11-18-10-7 Nume de boeri in vecline 
5-7-20-14-6-10-5 in matematici 
11-10-12-18-10-7 localitate istorică in Basarabia 
10-5-19-5-15-14 plantă agățătoare 
3-9-15-14-15-20 Varf de munte in Carpaţi 
4-9-15-8-10-13 apă minerală 


5-16-7-17-10-3-9-1-10 populaţie dela Nord 
15-21-1-10-18-21 sucul unui “pom 
22-15-14-3-15 pasăre sburătoare 


3 Literile din şirul întâi, de sus în jos, 
Florian D. Stănculescu dau numele unei localităţi istorice din Tran- 


silvania. 
Gh. Eranescu 

De deslegat 


„Problema I. Două cigmele curgând împreună umple un ba- 
sin în 6 ore. Una dă de două ori mai multă apă ca cealaltă. 


In câte ore ar umplefie care basinul ? 
C. Venescu 


Problema II. Elevii unui liceu formară cu ocazia unui joc 
două partide de luptători. La început partidele stau în raport 
de 5 la 7. După ce însă 3 elevitrec la partida contrarie, amân- 
două devin egale. Câţi elevi au luat parte la acel joc ? 

. T.P: 

Problema III. «Dândumi-se un loc triunghiular, format din- 
trun trapez si un alt triunghiu ni se cere: a) Inălțimea triun- 
ghiului mare, dacă stim, că baza mare a trapezului e de 6 
arii, b) Ce suprafață are triunghiul mic şi trapezul, ştiind că 
suprafața lor e de 84 arii, iar suprafața trapezului de 3 ori 
mai mare ca a triunghiului mic ? c) Ce va deveni peste 6 
ani, capitalul luat din vânzarea acestui loc, pus la dobânda 
compusă de 4%, ştiindu-se, că arul s'a vândut cu 32 lei? 

D. D. Tomescu 


Deslegari 


Problema I. dela pag. 216. Se cuvine persoanei întâi: 195 lei. celei 
de a doua: 65 lei. 

Problema Il. dela pag. 216. De 11 ori şi la orele: 12°; 1° 5/,,; 
20 10/1; 3° 164/315 4° 21%; 50 278/133 6° 328/11; 7° 387/11; 80 437/21; 
9o 49'/,. ; 10° 549/43; 

Au deslegat problema Idin București : Nicolina H. Călinescu şi Const. 
Călinescu—Liceul Sf. Sava. A deslegat problema Il. din Bucuresti, D. 
D. Tomescu—Liceul Sf. Sava. 

Au deslegat problema I gi II: lonel Dobrin, elev din Lugos—Ba- 
nat, Teodor Onciu, elev Budapesta—Ungaria. Mircea Velculescu, elev 
Campulung Romania. 


Gh. Brdnescu, elev cl. VII modernă, Liceul din Ploesti. Strada Ale- 
xandru Odobescu No. 27 cere lui Jonel Dobrin din Lugoş să-i arate 
prin scrisoare directă adresa sa. 


. INDREPTARE 


a In rândnl a) 2-lea dela pag. 209 să se citească!<adierea răcoroasă si plăcută a nopţii senine 
e vară». 


Poşta Redtaciei 


La mai mulţi Problemele etc. trimise se publică la rând. 


Revista AMICUL TINERIMEI incepe de la 1 Aprilie a. c. al sap- 
telea an al existentei sale. 

Tot ce priveşte abonamentele, corespondența articolele, deslegările 
etc. se vor adresa ,,Redactiei Amicului Tinerimei, Bucuresti Strada 
Romană No. 12. 


Abonamentul pe un an este de lei 5, (sau coroane 5). Numărul 
` costă 20 de bani. 
Abonamentele se plătesc înainte. 


Li 


Directiunea AMICULUI TINERIMEI roagă pe toţi iubitorii de 
bună îndrumare a tineretului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor. 


m ee 


Manuscrisele trimise spre publicare, să se serie pe o pagină, lă- 
sând loc gol la dreapta, ca de vr'o două degete. Manuscrisele se 
trimit prin poștă nu ca scrisori, ci sub bandă, scriindu-se pe lângă 
adresă cuvântul «manuscris». Ele costă în lăuntrul 'Ţărei Româ- 
nești 5 bani de fie-care 50 grame, iar din celelalte ‘tari locuite de 
Români precum şi din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
plare complecte si legate, anii II, III şi IV cu Lei 4; anii V si VI 
cu Lei 5. 

Tinerilor ! Răspândiți revista voastră cât puteți mai 

mult ! 


Pastrati numerile spre a le lega la sfârşitul anului. 


PAPUSA 


Primul Atelier românesc de păpuși si jucării nationale 


Adresa: BUCUREŞTI — STR. ROMANĂ No. 12 
In aceiaşi casă cu Redacţia <AMICULUI TINERIMEI» 


Pentru voi, dragi copii, fete şi băieţi, a deschis o. 
prietina a tinerimii, un atelier de păpuşele foarte 
drăgălaşe si de felurite jucării precum si o clinică 
pentru ele. 

Se găsesc aci păpuşi mari si mici, armata română; 
ciobănași, oi, căţei, cocosi si alte animale, cu pre- 
turi mici. 


TIPOGRAFIA ȘI LEGATORIA 


G. ILIESCU 


Telefon 28/49—STR. POPA SAVU No. 3—(La Sosea) 


(CASELE PROPRII) 


Efectueaza lucrări'de Tipografie si Lesă- 
torie cu preţuri reduse. 


Anul al VII-lea No. 16 - 15 Noembrie 1910 


Numărul 20 bani 


N-rul 16 = E 15 Noemvrie Anul VII 


REVISTA PENTRU TINERIMEA SCOLARA 
*KKKK CULTURA XKX X 
MORALA, IUBIRE DE NEAM, STIINTA, 


*KKK MUNCA KXXX 


ABONAMENTUL ANUAL : 


In România- . s o s = «a Here 
Afară de România . . . Coroane 5 


APARE DE 2 ORI PB LUNĂ SUB DIRECȚIA 
D-lui 1. MOISIL.— Bucuresti 


Paznicul îarului”) 
Novela de E. Sienkiewicz. 

Paznicul farului de la Aspinval, nu departe de Panama, dispăruse în- 
tro zi fără să i se dea de urmă. Tocmai în ziua aceea se deslantuise 
o furtună groaznică şi toţi erau de părere, că nenorocitul, coborându-se 
până la poalele micei şi stâncoasei insule, pe care se înălța farul, fu- 
sese târât de undele furioase. Aceasta păru cu atât mai aproape de 
adevăr, cu cât în ziua următoare nu se mai găsi la locul obicinuit, în 
fundul strâmtului golf prăpăstios, mica lui barcă. 

Rămânea astfel vacant postul de paznic, şi trebuia să se ia cât mai 
în grabă măsuri, de oarece acel far era de mare însemnătate, nu numai 
pentru comerţul local, ci şi pentru corăbiile, cari veneau de la New- 
York la Panama, căci trecerea prin golful Mosqito, fiind plin de nisi- 
puri mişcătoare, pricinuieşte buclucuri mari chiar în timpul zilei; dar 
apoi noaptea, mai ales când din apele încălzite de soarele ecuatorial se 
ridică ceața, devine aproape imposibilă navigatiunea; singura călăuză 
pentru numeroasele corăbii este atunci lumina din far. 

Era în sarcina consulului Statelor-Unite, care-şi avea reşedinţa în Pa- 
nama, să găsească un nou paznic, sarcină destul de grea, cu atât mai 


*) Turn la intrarea unui port și in care noaptea se aprinde un felinar spre 
a arăta corăbierilor drumul. 

mult cu cat zăbava nu putea să fie în nici un caz mai mare de două- 
zeci şi patru ore şi nu se putea încredința acel serviciu ori cărui nou 
venit, ci numai unui om cu adevărat conştiincios. Dar aspirantii lipseau. 

Viaţa în turn e foarte grea, căci n'are nimic atrăgător, mai ales pen- 
tru locuitorii Sudului, atât de prieteni ai libertăţei şi a vietei vagabonde. 

Paznicul farului e ca şi un prizonier. Afară de Duminică nu poate pă- 
răsi turnul. O barcă îi aduce de la Aspinval, odată pe zi, mâncare şi 
apă proaspătă, apoi îşi ia numai decât drumul înapoi. 

In toată insula nu mai e nici un suflet. Paznicul locueşte în turnul 
farului şi-l ţine în bună stare şi regulă. Ziua, potrivit urcării barometru- 
lui, dă semnale prin ajutorul diferitelor colori, ear noapteaa aprinde lu- 
mina. La urma urmei n'ar fi asta o muncă tocmai atât de grea, dacă 
nu s'ar adăoga faptul, că pentru ca să ajungi felinarul din varful tur- 
nului, trebue să urci o scară in formă de melc, cu mai bine de patru 
sute de trepte şi paznicul e silit de multe ori să facă această urcare 
de mai multe ori pe zi. 

E o viată de schit, cu adevărat singuratică şi deci să nu ne mire, că 
consulul Isac Falcombridge se găsea într'o mare încurcătură, neştiind 
de unde să ia un om harnic, şi vom înţelege bucuria lui când, pe ne- 
aşteptate, i se prezintă chiar în aceiaşi zi un candidat pentru far. 

Era un om de mai bine de şaptezeci de ani, dar tot în putere şicu 
înfăţişarea hotărâtă. In mişcările sale şi în toată fiinţa puteai cunoaşte 
soldatul de odinioară. 

Părul îi era alb de tot, fata aducea mult cu a unui creol'), dar ochii 
albaştrii vădeau că el nu era un fiu al Sudului. Expresiunea feţei era 
tristă şi abătută, dar sinceră. 

— De unde eşti? 

— Sunt Polonez. 

— Ce slujbă ai avut până acum? 

— Am rătăcit prin lume. 

— Un paznic de far trebue să stea totdeauna țintuit într'un loc. 

— Am şi eu nevoie de linişte, 

— Ai mai servit undeva? Ai vre-un certificat? 

Bătrânul scoase din buzunar o cârpă de mătase, descolorată, de ve- 
che ce era, ruptă, ca flamura unui steag purtat prin răsboaie, şi des- 
făşurând-o zise: 

— “lată certificatele mele: crucea asta am căpătat-o în anul 1730, 
ceastălaltă o am din răsboiul lui Carol în Spania, a treia e “Legiunea 
de onoare franceză», a patra o căpătai în Ungaria. Mă luptai apoi în 
Statele-Unite contra unioniştilor; dar acolo nu se împărțeau ei a-ti 
în schimb am certificatul ăsta. 

Consulul luă hârtia şi începu să citească : 


Două steaguri cucerite numai de D-ta în asaltul piept la piept; ai . 
fost aşa dar un soldat de frunte ! i 
— Voi fi, cu toate acestea si un bun paznic. 
— Trebuie să urci de mai multe ori pe zi până în vârtul turnului, 
ai picioare sdravene? 


1) Locuitori din America. 

— Am străbătut pe jos campiile dintre New-York şi California. 

— Ei bine, dar la serviciu pe mare te pricepi? 

— Am servit trei ani pe bordul unei corăbii de vânat balene! 

— Cum văd, ai încercat felurite meserii ? 

— Nici odată n'am avut linişte. 

— De ce? 

— Bătrânul dădu din umeri. 

— Soarta... 

— Si totuşi, imi pari prea bătrân pentru un paznic. 

— Domnule,-— exclamă deodată bătrânul cu vocea mişcată; — sunt is- 
tovit de puteri. Am avut, cum vedeţi, o viaţă prea turburată, prea svân- 
turată şi serviciul acesta e unul din acelea ce l-am aşteptat cu atâta 
ardoare. Sunt bătrân şi am nevoie de linişte. Acum îmi poţi zice: aci 
o să prinzi rădăcini, ăsta e limanul tău. Ah ! domnule, aceasta nu a- 
târnă de cât de hotărârea D-voastră; un astfel de prilej nu se iveste 
totdeauna; mare noroc pe mine, că mă aflai tocmai acum în Panama! 
Vă rog, Dumnezeu mi-e martor, sunt ca o barcă, ce stă să se cufunde, 
dacă nu va fi reparată in port. De voiti să faceţi fericit un bătrân.... 
Vă jur că sunt om cinstit... dar am obosit rătăcind prin lume. 

Ochii cei albaştrii ai bătrânului exprimau o rugă atât de mişcătoare 
în cât consulul se înduioşă. 

Fie! — zise,—te primesc. 

Faţa bătrânului se lumină de o bucurie nespusă. 

— Mulţumesc! 

Poti să te urci chiar azi în turn? 

— Negresit! 

— Atunci, adio!... Incă un cuvânt, la cea mai mică abatere in ser- 
viciu, eşti înlăturat. 

Ne-am înţeles !.. 3 

Când chiar în seara aceea soarele cobora în mare, dincolo de stram- ` 
toare şi când după o zi de strălucire orbitoare urmă noaptea, noul paz- 
nic trebu'a să fi fost la postul său, de oarece farul răspândia, ca de 
obiceiu, făşii de lumină pe mare. 

Noaptea era foarte liniştită... o adevărată mata tropicală. O negură 
deasă, forma ca un curcubeu un mare inel, ale cărui margini dispăreau 
în culori din ce în ce mai şterse. Marea numai se turbura mereu; era 
ora fluxului. 

Skawinski sta acolo sus lângă uriaşul felinar şi părea, văzut de jos 
ca un mic punct negru. El încerca să-şi dea seama de noua lui situa- 
tie; dar era încă prea turburat de cele din urma impresiuni pentru ca 
să poată cugeta in linişte. 

Se socotia ca o pradă urmărită, care a găsit î în cele din urmă un loc 
de scăpare de urmăritori, pe o râpă. de neajuns sau într'o pegtară de 
nepătruns. 

Venise şi pentru el în sfârşit ceasul de odihnă. Un simtimant de si- 
guran{a fi umplea sufletul de o plăcere nemăsurată. De pe acel turn 
el putea să-şi amintească în linişte trecutul, să-şi mai perinde prin: 
minte, fără teamă, hoinărirea lui prin lume, nenorocirile lui, desiluziile 
dintr'un timp Era multă asemănare între el şi o corabie, căreia furtuna 


bo 
ot 
bo 


AMICUL TINERIMEI 


îi sfărâmase catargurile şi-i rupsese pânzele şi care, purtată ici si colo, 
între cer şi fundul mării, acoperită de valuri, izbuteşte totuşi să intre 
în port. 

amicii acelei furtuni se infatigau acum rand pe rând în sufletul său, 
contrarii viitorului paşnic ce i se înfăţişa înainte. El povestise consu- 
lului o parte numai din ciudatele lui peripeții, fără a aduce însă vorba 
la multe altele nenumărate. Acesta fusese destinul lui crud: ori de câte 
ori îşi aşezase undeva cortul şi aprinsese focul în vatră, un vânt pu- 
ternic  clătina stâlpii cortului, stingea focul din vatră şi prefăcea totul 
în ruină. 

Privind acum din înaltul turnului undele luminate, îi reveniau în 
minte întâmplări din trecut. Aruncat, purtat prin cele cinci părţi ale lu- 
mii de soarta crudă, el încercase tot felul de meserii. Izbutia când si 
când, prin muncă cinstită, să pună de-o parte ceva economii, dar cu 
toate grijile lui, şi când nici nu s'aştepta, pierdea din nou totul. Fu- 
sese căutător de aur în Australia, umblase după diamante prin minele 
Africei, vânător al statului în India. Intr'un timp fusese arendaş în Ca- 
lifornia, dar secetele una după alta îl ruinară. Intreprinsese un comerţ 
cu triburi'e sălbatice din lăuntrul Braziliei, dar plutele lui se înnecară 
în fluviul Amazoanelor şi el însuşi rătăci săptămâni întregi fără arme 
şi aproape gol prin păduri nutrindu- -se cu rădăcini, mereu ameninţat 
a fi sfâşiat de fiare. La Helena. în Arkansas, deschise o fierărie; fu 
nimicită însă de marele foc, care pustii acel oraş. 

Fu luat prizonier de Indieni, în Munţii stâncoși, de unde scăpă ca 
prin minune, cu ajutorul unor vânători din Canada. 

Servise ca matelot pe bordul unei corăbii, ce făcea drumul între 
Bahia şi Bordeaux, apoi ca aruncător de lănci pe bordul unei corăbii 
de prins balene : amândouă vasele naufragiaseră. 

Pe urmă în Havana tinuse o fabrică de ţigări şi acolo tovarăşul său: 
îl fură cât putu, pe când el zăcea în pat bolnav de friguri galbene. 

In sfârşit venise la Aspinval, unde nădăjduia să se sfârşească ne- 
norocirile sale. 

Oare la ce pericol mai putea fi expus şi pe acea stâncă! ? — Nici 
apa, nici oamenii nu puteau atinge! De altminteri Skawinski nici 
n'avea o aşa idee rea de oameni; cunoscuse în adevăr mai multi buni 
decât răi. 

Se părea că toate îi erau potrivnice. Ori cine-l cunoştea, obicinuia 
să spună că soarta îi este pentru totdeauna vrăşmaşă. 

In cele din urmă el deveni chiar superstitios. Incepu a crede că o 
mână puternică răsbunătoare îl urmăreşte peste tot locul, pe uscat şi 
pe apă, dar nu-i plăcea să vorbească cu alţii despre îndoiala lui. Nu- 
mai câte o dată, întrebat de unde-i pot veni atâtea pe cap, el arăta 
în taină steaua polară, răspunzând că toate-i vin de acolo. 

Nenorocirile lui, întradevăr, se repetaseră atât de des, încât nu e 
de mirare că i se aprinsese fantazia. Cu toate acestea, el era răbdă- 
tor ca un indian gi avea,in fata nenorocirilor, acea tărie de caracter, 
care izvorăşte numai din inimile cinstite. 

Intr'un rând, în Ungaria fusese împuns: de două ori cu baioneta, 
pentru că nu voise să se folosească de chipul, în care i se da liber- 

tatea ; să îngenuche, să apuce scara de la şea şi să strige:  Ertare! 

Nenorocirile nu-l muiară. Cu răbdarea unei furnici se căţăra pe munte; 
de o sută de ori dat înapoi, el îşi începea liniştit cursa a suta oară ca 
şi'ntăi. Era un om unic în felul lui. Acest bătrân luptător, grosolan, tre- 
cut prin atâtea, care suferise atât de mult avea o inimă de copil. La Cuba 
în timpul unei epidemii, se bolnăvi şi el pentru că împărţise suferinzilor 
bogata lui provizie de chinină, fără să oprească pentru el măcar un 
gram. 

Era însă lucru ciudat că, după atâtea desiluzii, se mai încredea încă 
în viitor şi nu perdea nădejdea, că la urma urmei tot o să iasă la ca- 
pat! larna se simţea ca reîntinerit şi plănuia lucruri mari; dar o iarnă 
trecea după alta şi nici o schimbare nu se făcea, măcar că el o aş- 
tepta cu atâta nerăbdare ; numai perii lui deveniau din ce în ce mai 
albi. In cele din urmă Skawinski simţi că înbătrâneşte şi că puterile 
îl slăbesc. Răbdarea lui se schimbă cu încetul în resemnare, liniştea 
lui deveni slăbiciune sufletească şi acest soldat, încercat de atâtea ş- 
atâtea, se transformă, aşa, că pentru cel mai mic lucru isbucnia în lăcrămi. 

ll chinuia mai mult ca toate o groaznică nostalgie, dorul nespus de 
tara sa, pe care câte un lucru de nimic îi redeştepta, astfel vederea 
rândunelelor sau a altor păsărele, cari îi aminteau pe acelea din {ara sa, 
zăpada de pe munţi, cântecile, cari-i aminteau altele auzite în patria 
sa. şi pe care de mult le uitase. 

In sfârşit un gând îl mai stăpânia: gândul de odihnă. Acest simţământ 
stăpănea într'atâta pe bătrân, în cât îi înăbuşia ori ce alta dorință, 
orice speranţă. Peregrinul de până aci nu-şi putea închipui nimic mai 
de dorit de cât un colţ singuratic, unde să se odihnească şi să-şi aştepte 
moartea în linişte. Soarta lui crudă, îl asvârlise prin toate ţările şi pe 
toate mările, fără să-i dea o clipă de linişte, pentru aceea i se părea 
acum că cea mai mare fericire pământească este sfânta linişte netur- 
burată de nimic. 

Acum pe neaşteptate, în mai puţin de două zeci şi patru ore, dete 
peste un post, care părea anume creat pentru el; şi să nu ne mirăm 
deci că seara, aprinzand felinarul, el singur, uimit, întreba dacă totul 
era adevărat şi parcă nu îndrăznia încă să răspundă un... «da»... Prin 
geamurile farului, se proecta în întuneric un con uriaş de lumină, dar 
ochiul bătrânului se pierdea diicolo de spaţiul luminat în depărtarea 
întunecată, tainică, spăimântătoare; dar acel întuneric grozav părea că 
înaintează mereu şi repede spre lumină. Unde mari isvorau din întu- 
necime şi clocoteau rostogolindu-se până la țărmurile insulifei. 

Crestele lor spumegânde scânteiau într'o coloare roşietică în cercul 
luminos al turnului; undele se urcau, scăldând ţărmul stâncos. 

Tainica voce a oceanului se auzia tot mai puternică şi mai clară, 
când ca bubuitul unui tun, când ca freamătul unei păduri tinere, când 
ca un sgomot de voci omeneşti. 

Câte odată totul intra în tăcere. La urechile bătrânului pătrundea 
atunci parcă un suspin din depărtare,:apoi de odată începea un sgomot 
turbat. La urmă, vântul împrăştia ceața, dar câteodată îngrămădea nori 
negri, mari, cari întunecau cu totul luna. Furtuna îşi deschidea drum 
mereu dinspre apus. Undele loviau cu mai multă furie picioarele farului 
şi spuma lor albă par'că se înpodobia cu mărgăritare. 


254 AMICUL TINERIMEI 


In depărtare, furtuna musia. 

Pe întinderea întunecoasă a mării răscolite, se vedeau licărind când 
şi cand felinareie verzi, acăţate pe catargurile vaselor. Acele puntulete 
luminoase se ridicau sus, sus de tot, apoi păreau că se cufundă, apă- 
reau din nou, se clătinau, se aplecau la dreapta, apoi la stânga.,.. 

Skawinski se coborâ în chilioara lui, furtuna se intetea din ce în ce. 

Acolo afară, pe acele vase. oamenii se luptau cu noaptea, cu întu- 
nericul, cu valurile; în chilioară lui însă totul era linişte, tăcere, pace. 
Zidurile groase abia îngăduiau să se simta furia vijeliei, şi nu se auzia 
de cât tic-tac-ul orologiului din părete, care părea că legăna pe obo- 
situl bătrân îndemnându-l la somn. 


(Va urma) = Florian Stănculescu. 


Cand norocul schimbă pasul, naduce anul ce-aduce ceasul. 
Â. Donici 


CEI TREI PRIETENI 


Trei arabi se certau între sine, care este cel mai mărini- 
mos şi mai nobil dintre concetatenii lor 

Unul zicea că este Abdallah, vărul lui Mahomet, al doilea, 
că este Kais, fiul lui Saad, al treilea că este Arabah. Toți 
se credeau în drept, până când propuse unul să se facă o 
încercare, si asta să hotărască. Fie care avea să meargă la 
prietinul său si să se roage de ajutor, ca să vadă ce este 
în stare să facă pentru el. 

Cel dintâi s'a dus la Abdallah, care voia chiar să incalece 
o cămilă spre a pleca  într'o călătorie şi era tocmai cu pi- 
ciorul în scară. “Var al profetului—il agrăi dânsul—sunt călă- 
tor şi mă găsesc în lipsă.» Abdallah numai de cât îşi scoase 
piciorul din scară si dete prietenului său cămila, care era 
încărcată cu multe bogății, şi la rugat numai să îngrijească 
de sabia ce atârna la sea, pe care a mostenit’o de la Ali, 
ginerele lui Mahomet. Prietenul a găsit pe cămilă câteva 
haine de mătase, şi patru mii de galbeni. Cel mai preţios lu- 
cru însă a fost sabia lui Ali. 

Al doilea se duse la prietenul său Kais, tocmai când acesta 
dormea. Sclavul îl întrebă ce voeşte de la stăpânul său. Mă 
allu într'o călătorie si nam bani, zise prietinul. Sclavul îi 
răspunse, că nu poate trezi pe domnul său din somn, dar îi 
dă şapte mii bani de aur, spundndu’i, că aceştia sunt toți 
banii din casă. Du-te însă la îngrijitorul de cămile, adause 
el, şi cere’ti o cămilă şi un sclav.» 

Când s'a trezit Kais, şii povesti sclavul, ce a făcut, i-a 
dăruit libertatea si i-a zis: de ce nu mai trezit, eu i-aş fi 
dat şi mai mult prietinului meu». 

Al treilea nimereşte la prietinul său, Arabah, tocmai când 
acesta ieşea din casă, ca să meargă la moschee şi să se 
roage. Il ducea doi sclavi, pentru că era bătrân, şi nici nu 
mai vedea. Cum şi-a spus prietinul păsul, Arabah se desface 
de sclavi, bate în pălmi şi se plânge că'i aşa de nenorocit, 
căci n’are nici un ban acum. “l-aţi cel puţin pe.aceşti doi 
sclavi şi vinde'i.»  Prietinul însă nu voia să'i ia, dar Arabah 
îi zise că, dacă nu'i ia, le dă libertatea. Atunci îi lăsă scla- 
vii, şi el se târâ dibuind pe lângă zid. 

<Arabah este cel mai mărinimos dintre prietenii noştri,— 
strigară cu un glas cei trei arabi, după ce s'au întâlnit iară 
cu darurile primite. 

(Dintr'o colecţie) Moșul 


De faci astăzi cuiva bine, mâne de la uilu-ți vine. 


O escursiune la Constantinopol 
— URMARE — 


A doua zi dimineaţă am pornit să vizitez oraşul, dar m'am 
gândit că ar fi mai bine să cunosc mai întâi împrejurimile 
pitoreşti ale Constantinopolului. Am luat o trăsură şi m'am 
dus la zidul înconjurător al cetatei din partea spre uscat. 
Acolo am văzut poarta făcută în zid cu tunul, pe unde au 
intrat turcii la 1453, când au cuprins Constantinopolul. Portei 
i se zice Tup-Kapu, adică poarta tunului, în amintirea spăr- 
turei tăcută în acel loc cu tunul. Zidul acesta înconjoară Con- 
stantinopolul de toate părţile şi se împarte în zid terestru şi 
în zid maritim. Ambele au o grosime de peste 3 metri, o 
înălțime între 10—15 metri şi sunt prevăzute din distanţă in 
distanţă cu turnuri. La Jedi-Kwle (şapte turnuri), unde am 
mers dela Top-Kapu, am văzut turnul în care au fost închişi 
cea mai mare parte a Domnilor nostri, cari au fost prizonieri 
la turci. Am văzut fereastra la care stătea Brâncoveanu şi 
privea pe mare spre ţara lui dragă şi am văzut trunchiul pe 
care i s'a tăiat capul şi fântâna în care a fost aruncat după 


256 AMICUL TINERIMEI 


ce ilomorise. O legendă, care circulă şi azi, spune că Domnul 
nostru s'a transformat în strigoi şi ese noaptea si se plimbă 
pe ziduri. Tot în unul din cele şapte turnuri am văzut şi 
nişte spânzurători turceşti, ce azi nu mai functioneaza. 

De la Jedi-Kulé am închiriat unul din numerosii cai ară- 
besti, ce se găsesc pe străzile Constantinopolului şi traver- 
sând Stambulul am mers prin Galata până la grădina Petit- 
Champ. Cu toate că mergeam la trap, proprietarul calului ce 
închiriasem s'a ţinut in fugă după mine distanţă de peste 8 
km. şi cu limba scoasă a ajuns la locul unde am descăle- 
cat, dându'i 10 piastri (vr'o 2 lei). 

La Petit-Champ am vizitat parcul şi apoi am trecut pe 
Grande Rue de Pera, strada principală a Constantinopolului, 
unde am dejunat la restaurantul europenesc «Tokatlian», cel 
mai mare de acolo şi unde se mănâncă convenabil. Am în- 
cercat alte dati să mănânc si la restaurante turceşti, dar n'am 
putut, nefiind obicinuit cu mâncările orientale. 

De la Tokatlian m'am suit în marele turn de la Galata, de 
unde am admirat panorama completă a Constantinopolului 
cu Bosforul şi Marea de Marmara. Capitala Turciei e aşe- 
zată pe ambele maluri ale «Cornului de Aur», care este o 
limbă de mare, ce se prelungeşte de la îricrucişarea Bosfo- 
rului cu Marea de Marmara. Pe partea dreaptă se află situ- 
ate Galata şi Pera, cele două cartiere europene iar pe par- 
tea stângă Stambulul cu cele mai multe moschei şi monu- 
mente vechi turceşti. Cornul de Aur, care constitue portul, e 
lung de 11 km. şi escursiunea pe dânsul se face cu va- 
poare speciale într'o oră şi jumătate, dus şi întors. i 
&æ Privelistea din turn e minunată. Poate nici un oraş nu po- 
sedă atâta varietate în construcție. Acoperişurile de olane 
roşii ale caselor contrastează plăcut cu cupolele moscheelor 
şi cu minaretele lor. Spre răsărit, pe coasta Asiei, se zăreşte 
oraşul Scutari, unde e facultatea de medicină turcească şi 
care prezintă un caracter de oraş cu adevărat oriental. La 
capătul oraşului e vechiul cimitir mahomedan—care cuprinde 
peste 10 milioane de morminte cu pietre irumoase-—fiind cel 
mai mare cimitir din Orient. 

In fund Marea de Marmara îşi întinde mândră apele sale 
şi înconjoară frumoasele insule de care voi vorbi mai târziu. 

Din turn unde am stat peste două ceasuri, privind de la 
cele 18 ferestre panorama Constantinopolului, mam scoborât 


AMICUL TINERIMEI 257 


şi trecând în Stambul m'am dus la moscheea Sf. Sofia, cea 
mai celebră din Turcia. 

Imensitatea acestei clădiri, care datează de pe la 323, când 
Constantin cel mare a zidit-o ca biserică creştină, nu se 
poate descrie. Proportiile ar fi cam de 200 metri lungime, pe 
100 lăţime şi 70 înălțime, dar grandiozitatea ce o dau nenu- 
măratele coloane, galerii şi balcoane nu se poate închipui. 
La 1453, când Mahomed al Il-lea a intrat călare în biserică 
şi a lovitcu sabia lui zidul—lovitură ce se vede şi azi—s'a 
decis să fie transformată în moschee turcească şi s'a des- 
fiintat altarul creştin. 

După ce m'am descaltat de ghete şi le-am luat în mână 
am intrat în moschee şi am vizitato cu deamănuntul. Afară 
de cele amintite mai sus am văzut o piatră zisă miraculoasă 
din care veşnic curge apă, ce e considerată de către fana- 
ticii turci ca bună pentru boalele de ochi. De asemeni foarte 
multe lucruri şi amintiri istorice a căror descriere ar răpi 
coale întregi. 

De la Si. Solia, am vizitat Soleimanlia, cea mai mare mos- 
chee die lume, dar care nu prezintă mare interes istoric şi 
apoi cu un automobil public m'am cus până la «Cornul de 
Aur», unde m'am îmbarcat să lac o escursiune pe Bosfor. 
Ajuns la intrarea în Marea neagră mi-am amintit de dicto- 
nul din evul mediu, care spunea, că cine are Constantinopo- 
lul, are cheia lumii. In adevăr pe aici se leagă Orientul cu 
Occidentul şi cine poate să curme, cu tunurile sale de la in- 
trarea Bosforului, această legătură, are cheia lumei în mână. 
Rolul Turciei e deci mare şi de acum nainte ea va şti să stea 
la înălțime. 

La întoarcere am facut cunoştinţă pe vapor cu un tânăr 
turc, fiu al unui mare paşă, cars fiind ofițer în armata turcă 
sub vechiul regim, a fost închis timp de 7 ani, numai fiindcă 
ceruse legalitate, şi poate ar îi stat şi azi în temniţă, dacă 
regimul constituţional, stabilit în Turcia de abia doi ani 


nu lar fi liberat. Acest june turc m'a învitat la dânsul la 


masă, mi-a prezentat pe soţia lui—o europeană şi m'a uimit 
cu bogăţia cunoştinţelor sale. 

Tet pe acelaş vapor am mai facut cunoştinţa unui alt turc, 
care fiind exilat de vechiul regim a trăit şease ani în strei- 
nătate, e doctor în drept de la Heidelberg şi acuma e 
funcţionar la Ministerul de externe turc. A doua zi am luat 


m 

ceaiul la dânsul şi am văzut pe soţia lui, o germană, si pe 
micul său Osman, un turculet vioi, care ştia numai nemteste. 

Seara în Pera, mam plimbat pe străzi, ca să văd cum se 
înfăţişează portul oamenilor de pe acolo. Bărbaţii au aproape 
toţi haine europene gi se disting de creştini numai prin fe- 
sul din cap, care e general. Spre a nu fi buzunărit ca strein, 
am purtat şi eu fes cât am stat în Constantinopol, dar o 
duceam rău cu turcii, care văzându-mă cu les nu puteau 
pricepe de ce vorbesc cu ei frantuzeste şi nu turceste. Fe- 
meile turce poartă tot vechiul costum oriental dar masca 
le-a dispărut aproape cu totul, fiindcă cele mai multe și-o ri- 
dică pc frunte lăsând să li se vadă fata, care e de o mare 
frumuseţe. 

Plimbându-mă pe strada rue de Péra, eram uimit de mul- 
timea extraordinară a streinilor. Auziam in jurul meu toate 
limbile europene şi chiar şi cele” asiatice erau reprezintate.. 
Un oraş mai amestecat cu diferite naţiuni, adică mai cos- 
mopolit, de cât Constantinopolul nici că ar putea exista. 


(Va urma) G. L. 


Cui i-e frică de orice nor, nici o călălorie nu face. 
lord. Golescu 


Podul Dracului 


Povestea puntii dracului, e una din cele mai curioase din toată El- 
vetia. 

Rauletul Reuss, care curge dintr'o matcă adâncă de 60 de picioare,. 
între stânci rupte, verticale, întrerupea toată comunicaţia între locuito- 
rii văii Cornena şi cei din Valea Göschenen, adică între Grison şi lo- 
cuitorii din Uri. Această întrerupere căuza pagube celor din cantoanele 
vecine, astfel că în urmă căutară pe cei mai buni arhitecţi şi cu chel- 
tueli comune construiră mai multe poduri, dar nici unul nu era atât de 
solid ca să ţină mai mult de un an, din pricina deselor furtuni, a inun- 
datiilor şi a căderii ghețarilor. 

Cea din urmă încercare, de acest fel a fost făcută către sfârşitul se-- 
colului al XIV-lea şi iarna, către sfârşit, dedea speranţă că de data acea- 
sta podul va rezista la toate loviturile; când într'o dimineaţă, se anunţă 
primarului din Göschenen, că trecerea afost din nou întreruptă. 

Nu poate fi decât dracul, strigă primarul, supărat care să poată con-- 
strui un pod care se ţină. 

Nu termină bine aceste cuvinte, când un servitor anunţă pe un domn, 
care în adevăr nu era altul decât Măria Sa Diavolul. 

— Să intre, zise primarul. 

Servitorul se retrase, făcând loc unui om ca de treizeci şi cinci de 
ani, îmbrăcat bine, purtând pantaloni strâmţi, de culoare roşie, o haină 
neagră dipă moda veche, despicată la încheetura braţelor, prin crăpă- 
tura căreia se putea vedea o căptuşeală de culoarea focului. In cap 
avea o şapcă neagră, cu un mare fulg roşu, care, prin ondulatiile sale, îi 
dedea o înfăţişare foarte ciudată. Pantofii ce-i avea în picioare erau în- 
torşi la vâri, deasemenea avea pinteni mari ce semeneau celor de cocoş, 
cari erau lipiti în mpd vizibil de picioare, şi destinati să-i servească 
probabil la călărit. 

După obicinuitele complimente, primarul! se aşeză pe un scaun şi dia- 
volul pe altul. Primarul puse picioarele sale pe un scăunel; dracul însă, 
pe ale sale, pe jeratic. 

— Amice, zise Satana, îmi pare că aveţi nevoe de mine? 

— Am domnul meu, răspunse primarul, şi aş dori ca ajutorul D-voa- 
stră să ne fie de folos. 

— Pentru aceat pod blestemat; nu e aşa? 

— Tocmai. 

— Vă trebue un pod cum se cade, nu-i aşa? 

— Da, căci nu putem să trecem. 

— Ah! Ah! suspină Sătana. 

— Fi. aşa de bun, zise primarul după un moment de tăcere, şi fă-ne unu. 

— Tocmai. am venit să-ţi propui. 

— Bine, n'avem decât să ne’ntelegem.... asupra.... 

— Asupra preţului, continuă Satana, privind pe primar cu o ciudată 
expresie de răutate. : 

— Da, răspunse primarul, simtind că afacerea începea să se’ncurce. 

— «Oh!» continuă Satana, legănându-se pe picioarele de dindărătul 
scaunului şi ascuţându-şi unghiile cu briceagul primarului, zise: “m’ag în- 
telege uşor cu D-ta» 

— Ei! da; uite—zise primarul—ultimul ne-a costat 60 de mărci de 
aur; îndoim această sumă pentru cel nou; atât ce putem face. 

— Ce nevoe am eu de aurul D-tale? răspunse Sătana,—fac când 
vreau eu. la tine ! 

El luă un cărbune înroşit din foc, ca şi sum ar fi luat dintr'o bom- 
bonieră o migdală prăjită in zahăr. 

— Intinde mâna, îi zise primarului. 

Primarul şovăi. 

— N'ai frică, continuă Sătana, şi îi puse între degete o bucată de 
aur curat şi atât de rece, de par'că l-ar fi scos acuma din mină. 

Primarul îl suci, îl răsuci în toate felurile, apoi voi să i-l înapoieze. 

— «Nu, nu, păstrează-l, răspunse Sătana,—punându-şi picior peste 
picior cu un aer înfumurat, «e un dar ce Vi-l fac». 

— Pricep, zise primarul, punând aurul în chimir. Ce, dacă aurul nu 
valorează nimic la D-tră, poate vă place să vă plătesc întralt fel, dar... 
dar pentrucă nu ştiu, ce vă poate fi pe plac, vă rog să-mi spuneţi con- 
ditia D-voastră. 

Sătana se gândi un moment. 

— Doresc, ca suiletul primului individ, care va trece pe pod, să fie 
al meu,—rdspunse el. 

— Fie, zise primarul. 

— Să facem acuma contractul, continuă Satana. 

Dictati-mi. 

Primarul luă un toc, cerneală şi hârtie şi se pregăti de scris. 

După cinci minute, un contract în regulă, în dublu exemplar,era is- 
călit de Sătana cu propriul său nume şi de primar, cu numele şi îm- 
puternicit de credinţa enoriaşilor. Dracul se obligă prin acel act, să 
construească în timpul noptei un pod, atât de solid, ca să dureze 500 
ani ; iar, primarul, din partea sa, ceda, ca plată pentru acest pod, su- 
fletul primului individ, pe care întâmplarea sau necesitatea lar sili să 
treacă râul, pe trecătoarea diavolească, pe care Sătana avea s'o con- 
struiască. 

A doua zi în zorii zilei, podul era gata. 

Deodată, primarul apăru pe drumul de la Göschenen ; venea să se 
incredinteze dacă dracul îndeplinise făgăduiala. 

Văzu podul, pe care-l găsi destul de bun şi la partea cealaltă a po- 
dului zări pe Sătana şezând pe o piatră şi aşteptând preţul lucrării sale. 

— Vedeţi că sânt om de cuvânt, zise Sătana. 

— $i eu deasemenea, răspunse primarul 

— Cum dragă domnule Primar, zise dracul încremenit, Vă sacrifi- 
cati pentru scăparea administrații D-voastră? 

— Cum nu, continuă primarul, depunând, la intrarea podului, un sac 
ce-l adusese pe umăr şi se puse să-i desnoade legăturile. 

— Ce-i asta? întrebă Sătana, cătând să afle ceea ce se va petrece. 

— Sfarrr! făcu primarul, şi un cane, trăgând o tigae de coadă, esi 
deodată din sac, şi, trecând podul, alergă urlând la picioarele Sătanei. 

— Ei, zise primarul, iată sufletul D-tale, care ţi-a scăpat; aleargă 
după el. 

Sătana era furios. El socotise un suflet de om şi acu era silit să 
se mulțumească cu al unui cane. Şi-ar fi pierdut sufletul dacă 
nu şi-ar fi făcut lucrul. Sătana începu atunci să se opintească cu pi- 
cioarele şi cu mânile, ca să dărâme podul ce-l construise. Dar el fă- 
cuse lucrul în conştiinţă, căci i se întoarse unghiile şi i se desgrădi- 
nase dinţii, mai înainte ca să poată scoate cea mai mică pietricică. 

— Mare netot, am fost, îşi zise Sătana. 

Apoi, băgând mânile în buzunar, coborâ malurile Reussului, privind 
în dreapta şi în stânga ce-ar putea lua în frumuseţile naturii. Cu toate 
astea el nu renuntase la gândul de răzbunare. Ceea ce îi căuta ochi! 
era o stâncă de o forma şi greutate potrivită, uşor de transportat pe 
munteie, care stăpânia valea şi de a o lăsa să cază, dela 500 de paşi 
înălţime, pe podul care il şterpelise primarul. 

Nu făcu nici o sută de paşi şi găsi ceea ce căuta. 

Era o stâncă frumoasă, mare cât un turn de biserică. Sătana o des- 
prinse de pământ cu aceeaşi uşurinţă, ca un copil o gulie; o urcă pe 
umăr şi luând poteca, care ducea la înălţimea muntelui, se aşeză în 
drum, scoțând limba în semn de bucurie şi bătându-şi joc de jalea pri- 
marului, când va găsi a doua zi, podul său sfărâmat. 

Când ajunse în vârful dealului Sătana zăr: pe pod o mulţime de 
lume. Puse stânca jos şi văzu în acea mulţime şi pe preoţii din Gésche- 
nen cu praporii în frunte care veneau să sfinteascd opera - lui Sătana 
şi să o consacreze lui D-zeu. 

Sătana se încredinţă, că nu făcuse nimic pentru el. Atunci coborâ 
trist şi întâlnind o vacă, o tara până la mal şi îi făcu vânt în prăpastie. 

Cât despre primarul din Göschenen, când deschise chimirul său, îşi 
arse grozav degetele; era bucată de aur, care se transformase acuma 
iar în cărbune înflăcărat. 


(Al. Dumas) Gh. Brănescu 
Buturuga mică răstoarnă carul cat de mare. 


Povestirile unui om, care a călătorit în India, 
— Urmare — 


IX 


Grozăviile prin care trecusem nu se sfârşiseră. O spaimă de moarte 
avea să'mi mai cuprinză încă odată sufletul, mai înainte de a răsări 
soarele din nou. 

Incărcai cu alice amândouă ţevile puştii şi o luai iar la drum. Ve- 
deam însă bine că azi nu voi putea merge atât de mult ca înainte. 
Intâmplările prin care trecusem, fuseseră prea zguduitoare ca să nu 
influenţeze asupra organismului meu, destul de slăbit şi fără de ele. 
Somnul nu mă intremase. Patul în care dormisem nu putuse să'mi 
odihnească trupul. Mă dureau toate oasele şi rana de la cap parcă 
se obrintise şi mai rău. Nu ştiu dacă arsita zilei era mai mare ca 
până aci sau dacă eu eram mai slăbit, dar ştiu că'i simţeam puterea 
molesitoare mai mult ca ori când. Până la amiazi, mă târâi cum pu- 
tui în umbra deasă a pădurii, care se boltea neîntrerupt deasupra ca- 
pului meu, pe urmă nu mai putui înainta şi căzui istovit la picioru- 
unui mangolin cu frunze frumos mirositoare şi mă hotărâi să ma 
peste noapte acolo. 

De când cu întâmplarea lui Ali, devenisem mai prevăzător; cerce- 
tai deci cu deamănuntul împrejurimile, să văd dacă nu cumva o fi 
vr'un animal vătămător, vr'un scorpion sau vr'un şarpe şi, văzând că 
n'am de ce să fiu îngrijat, mă culcai şi dormii atât de greu, încât nu 
mă deşteptai, până când soarele se lăsase spre apus şi întunericul 
noptei începuse a se întinde. Mă desmeticii repede, ca să fiu gata de 
apărare, când s'ar fi repezi} vre-un tigru asupra mea. Mi se păruse 
că aud, chiar în momentul deşteptării, deşi foarte depărtat, mugetul 
acela cuuoscut, care'ţi îngheaţă măduva în oase. 

Trăsei din brâu securea lui Rowley şi'mi tăiai destule lemne, ca să 
ard peste noapte două focuri. La spate avea să mă apere trunchiul 

puternic al mangoliului şi în caz de pericol, pusca încărcată şi secu- 
rea de la brâu aveau să'mi fie de ajutor. 

Fireşte că nu mai era de gândit la somn, cand vrun tigru ar fi 
fost prin apropiere. Din fericire dormisem şi mă întremasem şi nu'mi 
era de loc somn, tocmai în timpul când în pustietăţile Indiei amutesc 
toate vietatile şi în oraşe incetează orice mişcare ; afară de asta, rana 
ma durea şi mai răuaşa că în niciun caz naş fi putut dormi. 

Cât timp petrecusem nopţi şi zile prin pădurile de pe ţărmul Gan- 
gelui, fie singur, fie întovărăşit de Rowley şi de indian, nici odată nu 
se apropiase de mine un tigru, fiara asta îngrozitoare şi sângeroasă. 
Când şi când, e drept, auzeam în depărtare vocea lui fioroasa, dar 
nici odată atât de aproape, în cât să ne îngrijoreze. Azi însă simtiam 
o nelinişte neobicinuită, presimteam că o să pat ceva rău. 

Până să'mi fac toate pregătirile, sosi şi noaptea. Asezasem de o 
parte şi de alta a pomului, ca un zid, grămezi de lemne, o baricadă şi 
provizie pentru foc în acelaş timp. Amândouă focurile pâlpâiau vesel 
şi lemnul plin de măduvă dedea o flacără alburie. Puteam să disting 
împrejur foarte bine, până la o mare depărtare. Mă aşezai cu spatele 
la pom şi cu degetul pe cocoş, gata să trag şi mă simtii mai uşurel, 
după ce mă rugai lui D-zeu să mă aibă în pază. 

Trecură mai multe ceasuri. Sgomotul obicinuit al pădurii, cu miile 
ei de glasuri, se liniştea încetul cu încetul, pe măsură ce fiarele ce 
dedeau odihnei. Acum începură a se auzi altele. Lătratul fioros al 
hienei, urletele îngrozitoare ale şacalilor, care colindă pretutindeni 
după pradă şi când dau peste ea, li se potoleşte şi foamea şi urletul. 
Mă obicinuisem destul cu ele, căci adesea le auzisem şi ziua şi ştiam 
că focul tine la o depărtare respectabilă pe aceşti oaspeţi neplacuti. 
Dar deodată auzii foarte aproape un sgomot, care făcu să mi se zbur- 
ească părul. Era răgatul de foame al stăpânitorului acestor păduri si 
pustietati, al tigrului regal. 

Auziam cum mi se bătea inima. judecând după urlet, fiara era la 
vre-o sută de paşi departe de mine. Incercai să mă reculeg şi să-mi 
fac curaj. Cine nu a trecut prin astfel de fiori, nu-şi poate închipui sta- 
rea mea sufletească în momentul acela. Ori ce judecată dispare ca spuma 
şi tot curajul piere ca scânteia, când îţi ajunge la ureche un astfel de urlet 
înfricoşător şi când eşti încredinţat de apropierea celei mai grozave 
dintre fiare. Asteptarea e însă mai infricosetoare decât pericolul însuşi. 

Atunci, când îl ai în fata, raţiunea se linişteşte şi mare parte din 
curajul dispărut revine. M-am convins prin mine însu-mi în ziua aceea. 
Indată, după primul răget, auzii un al doilea la dreepta mea. Mă în- 


ori apoi, foarte aproape, răsunetul lui înfundat, dar fiara sângeroasă 
nu o zării, căci nu se încumetasă se apropie de focul ce ardea vesel. 

După aceea se făcu tăcere şi eu crezui că duşmanul se încredin- 
țase, că poziţia ce aveam era destul de puternică ca s'o poată lua şi 

deci se retrăsese, spre a aştepta poate ziua, ca să'şi înceapă din nou 
atacul. Mă înşelasem însă grozav. Mă ridicai să mă uit dincolo de 
focuri. Il văzui culcat pe labe şi dând din coadă. Limba lui roşie ca 
sângele lingea cu lăcomie umilăturile ce are de o parte şi de alta a 
gurei şi pe care creşte barbă, cum e la pisică în mic. Acum mă zări 
şi el. Din ochi îi ţâşneau scântei verzui, se ridică, gata să se năpus- 
tească ca pisica, care a zărit şoarecele. Işi sprijinea pe labele de di- 
nainte capul lui rotund şi fioros şi dedea din coadă. 

Acum sosise şi pentru mine momentul. Mă ridicai iute, cu puşca la 
ochi, tintii în frunte si trăsei. Spaima făcuse însă să'mi tremure mâna. 
Când puşca luă foc, tigrul scoase un muget, pe care nu'l voi uita în 
toată viata mea. Se sculă şi ridică în sus laba pe care i-o rănise 
glontul. Curajul lui crescu. Când îşi ridică iar capul urlând şi mai fi- 
oros, ochii mai bine, glontul îl lovi între nări şi trebue să fi pătruns 
până la ceafă, căci fiara se prăvăli aproape de mine, chiar lângă 
lemne. Izbia cu picioarele cu atâta putere, încât focul săria în toate 
părţile. Mă trăsei câţiva paşi înapoi şi eşii din reduta mea. Fiara se 
svârcolea în spasmuri groaznice. Incărcai puşca din nou şii mai tri- 
mesei un glonţ în ceafă, cum şedea cu spatele spre mine. Fu lovitura 
de graţie. Mai tresări de câteva ori, apoi se întinse şi rămase ţeapăn. 

In viata mea nu gustasem cu mai multă mulțumire triumful unei iz- 
bânzi, ca în momentul când văzui lungit în faţa mea pe regele pădu- 
rilor şi a giunglilor din India. Dar şi mort era tot fioros. Deşi fiara 
nu mai dedea nici un semn de viaţă şi nu tresărea câtuşi de putin, 
tot nu mă încumetam să mă apropii de ea. D'abia târziu de tot în- 
cercai să'l trag ceva mai la o parte de lângă grămada de lemne, dar 
nu izbutii; puterile mele nu erau de ajuns ca să mişte namila din lo- 
cul ei. După încordarea de nervi prin care trecusem, nici nu mai era 
de gândit la somn. Multumii din adâncul inimei lui D-zeu că mă scă- 
pase şi de data asta şi mă întinsei jos, lângă animalul mort, ca cel 
putin să mă odihnesc. Restul nopţii se scurse în tăcere şi abia când. 
se deşteptară iar glasurile pădurei, mă învinse somnul şi adormii greu 
şi adănc, cu tot sgomotul ce creştea în jurul meu. 

Dormiam fără grije, când fui desteptat de o voce omenească. Tre- 
sării şi văzui un european, în costum de vânătoare, urmat de o ceată. 
de câni şi de servitori. Cânii lătrau ca scoşi din minţi, dar nu îndrăz- 
neau să se apropie de tigru şi indianii tipau din toate puterile ne- 
buni de bucurie. 

Mă frecai la ochi şi văzui că sgomotul acela asurzitor era realitatea. 

Europeanul, un scoţian, judecând după felul cum pronunţa englezeste, 
se apropie de mine şi mă întrebă : „D-ta ai doborât tigrul?“ Răs- 
punsei foarte simplu că eu. a pve i 


(Va urma) Aurelia Vv. Cochinescu. 

De deslegat 


1. Problemă Doi prieteni din două sate îndepărtate doresc să se 
vadă după un timp îndelungat. Pentru acest scop pleacă deodată din 
satele lor. Primul face tot drumul în 10 ore, al doilea în 14 ore. După 
câte ore se vor întâlni ? 

Sia ae 

II, Prob'emă. Un vapor de pasageri face o distanţă de 60 km. pe 
apă în sus în 5 ore, pe apă în jos în 3 ore. Câţi kilometri face va- 
porul în o oră singură numai prin forţa maşinei şi câţi numai prin 
forţa apei? 

TP 

III. Problemă. Un vapor face pe Dunăre o distanță de 60 km. în 
susul apei în 4 ore iar în jos aceiaşi distanță cu aceeaşi putere în 3 ore 
Carear fi iutala vaporului dacă n'ar fi curentul apei şi care e iuteala apei. 


Iulian M. Constantinescu 
. 


Deslegari 


Problema dela pag. 242. Partea lui A face 500, a lui R. 480 Lei. 

1) Saradă dela pag. 242 este Leonidu 

2) Saradă este : 

Minuni în vremea noastră nu văz a se mai face, 
lar că vorbea odată lemne și dobitoace 
Nu rămâne îndoială: pentru că de n'ar fi nici nu s'ar povesti. 

Gr. Alexandrescu în «Toporul și Pădurea». 

Au deslegat bine : 

Problema I. Irina şi Margareta Cichi. Aurora Iosif Scurtu, Eugenia Iosif Scurtu 
Traian Iosif Scurtu, București. Ion R. Popescu, Toader C, Ion si M. S. Vlădulescu, 
seminaristi din Câmpulung. 

1) Saradă. lrina si Margareta Cichi. 

2) Saradă : Versurile lui Grig. Alexandrescu, le-au găsit: București : Irina si 
Margareta Cichi, Aurora Iosif Scurtu. Eugenia Iosif Scurtu, Anastase Chelaru, 
Diculescu G. C., Dumitrescu IGh. Ion I. Dumitrescu R.-Sărat, Fluture G. Mihai, 
Stefan Ilie, Marinescu Nicolae, Mateescu T., Penescu I. Const., Pașa Nicolae., Po- 
pescu Gh. Florea-Ciobanu, Popescu S. C.. Popescu I. Marin, Rizescu Hariton, Ser- 
poianu Mihai—dela seminarul central. Traian Ios.Scurtu. Câmpulung : lon R. Po- 
pescu, Toader C. Ion, M. S. Vlădulescu—normaliști. 


Poşta Redactiei 


La mai mulți. Dela redacție se trimite regulat revista. Dacă unii nu o primesc 
e de vină posta, la care si reclamati.—Unii ne trimit articulașe si deslegări pe 
hartie tare murdară gi uråt scrise. Si de astă dată trebue să constatăm că tot 
domnisoarele scriu mai frumos si mai ingrijit. D. D. Zomescu. De mai multe ori 
te-am invitat să vii, 


, Revista AMICUL TINERIMEI începe de la 1 Aprilie a. c. al şap- 
telea an al existenţei sale. į l f 

Tot ce priveşte abonamentele, corespondenta,’articolele, deslegările 
etc. se vor adresa ,,Redactiei Amicului Tinerimei, Bucuresti Strada 
‘Romana No. 12. 


Abonamentul pe un an este de lei 5, (sau coroane 5). Numărul 


costă 20 de bani. 
Abonamentele se plătesc înainte. 


Direcţiunea  AMICULUI TINERIMEI roagă pe toţi iubitorii de 
bună îndrumare a tineretului nostru şcolar, cari dorese a colabora 
să ne trimeată articole potrivite pentru tinerime, scrise. într'o limbă 
adevărat populară şi pe înţelesul tuturor. 


Manuscrisele trimise spre publicare, să se scrie pe ò pagină, lă- 
sând loc gol la dreapta, ca de vr'o două degete. Manuscrisele se 
trimit pr!» poştă nu ca scrisori, ci sub bandă, scriindu-se pe lângă 
adresă "cuvântul «manuscris». Ele costă in lăuntrul 'Ţărei Româ- 
neşti 5 luni de fie-care 50 grame, iar din celelalte tari locuite de 
Români precum şi din Streinătate câte 10 bani 50 grame. Dacă 
pentru r.ai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare.exem- © 
pilare complecte şi legate, anii II, III şi IV cu Lei 4; anii V şi VI 
cu Lei 5 


Tinerilor ! Raspanditi revista voastră cât puteți mai 
mult ! | 


Pastrati numerile spre a le lega la sfârșitul anului. 


Primul Atelier românesc de păpuși și jucării nationale 
Adresa: BUCURESTI— STR. ROMANA No. 12 
In aceiaşi casă cu Redacţia <AMICULUI TINERIMEI» 


Pentru voi, dragi copii, fete şi băieţi, a deschis o - 
prietina a tinerimii, un atelier de papusele foarte 
drăgălașe și de felurite jucării precum şi o clinica 
pentru ele. i 
- Se găsesc aci păpuşi mari si mici, armata română, 
ciobănași, oi, căţei, cocoși si alte animale, cu pre- 
turi mici. 


TIPOGRAFIA ȘI LEGATORIA 


G. ILIESCU 


“Telefon 28/49 STR. POPA SAVU No. 3—(La Sosea): 


“(CASELE PROPRII) 


= 


Efectuează lucrari?de Tipografie si Legă- 
torie cu preţuri reduse. 


Anul al Vil:lea Noi IVO 1 Decembrie 1910 


d 
N Ù 
i, d 


_N-rul 17 1 Decembrie | _Anul VII 


a REVISTA PENTRU TINERIMEA SCOLARA 
KKK CULTURA KKE 
MORALA, IUBIRE DE NEAM, ȘTIINȚA, 
*KKKMK MUNCA * XXX 


ABONAMENTUL ANUAL : 


In Romiaia s. uiga seed 
Afară de Romania . . . Coroane 5 


APARE DE 2 ORI PE LUNA SUB DIRECȚIA 
D-lui 1. MOISIL.— Bucuresti 


Paznicul farului 


— Urmare — 


Trecură ceasuri, zile, saptamani.... 
Marinarii mărturisesc, că ei câte odată când e marea turburată, se 


aud chemaţi din adâncurile întunericului nopţii. 

Dacă nemărginirea mării poate să cheme pe om, de ce n'ar trebui 
să audă el, când înbătrâneşte, o altă voce dintr'altă nemărginire încă si 
mai în! í si mai tainică! Cu cât viata îl oboseşte mai mult cu atât 
mai bin í este acea chemare; dar pentru ao auzi e trebuincioasă 
liniştea ja! pentru aceasta bătrânul iubeşte liniştea, care i se pare 
ca pr urătăţii mormântului. 

Pen awinski turnul era ca şi un mormânt. Nu e nimic în lume 
mai mí on “ca viata întrun far. Dacă se angajază aci vre-un 
tânăr, irdseste la putin timp după intrare, şi paznicul farului e de 
obiceiu an desgustat de lume. 

Când te odată, părăseşte putin postul său, ajuns între oameni 
tresare run somn adânc. Pe turn îi lipesc întradevăr acele 
mici im; ini de toate zilele, cari învaţă pe oameni în viata comună 
să rapo tul la sine. 

Tot í atingere cu un paznic de far e măreț, colosal: ce- 
rul... ur ti marea... un alt infinit şi în mijloc, singur el, un suflet 


omenesc, 


266 AMICUL TINERIMEI 


———S — ee <a === = = — 


= 


‘Este o viaţă, în “care, gândirea seamănă într adevăr cu o veşnică vi- 
sare de la care nu ne mai abate nici afacerile zilnice. Zilele se asea- 
mana ca mărgelele de pe o aţă, numai schimbările timpului mai rup 
monotonia. Skavinski se simţea atât de fericit, ca nici odată în viaţa 
sa. Se scula în zori, mânca o bucată de pane, curăţia geamurile faru- 
lui şi apoi se ducea la o fereastră, privind lung nemărginirea mării: 
nu se mai sătura privind acel spectacol ce i se desfăşura înaintea o- 
chilor. Se vedea de obicei, în zarea albastră fără hotar, o mulţime de 
pânze întinse, cari scânteiau în razele soarelui aşa că-i luau ochii. Câte 
odată bărcile, folosindu-se de curenţii vânturilor se ingirau în linie 
dreaptă una după alta, ca un şir de cocori, pe drumul însemnat de 
nenumărate butoaie”) de un roşiu aprins, cari se legănau lin pe unde. 
Spre amiază se putea distinge printre stânci o coloana aiburie, uriaşă 
de fum. Era vaporul de la New-York, care aducea la Aspinval călători 
şi marfă şi care deschidea în urma lui o brazdă albă spumată, care se, 
lărgea din ceîn ce ştergându-se pe suprafaţa mării. Din cealaltă parte 
a turnului, Skavinski putea să privească destul de bine, ca şi @ând ar 
fi lângă el, Aspinval, cu portul lui plin de viață şi în el pădurea de 
catarguri mari şi mici ale corăbiilor ce ancorau aci. Putin, mai departe 
casele văruite şi micile turnulețe din oraş. Din înălțimile farului, ca- 
sele păreau ca nişte cuiburi de păsări, bărcile ca nişte gândăcei, - iar 
oamenii se mişcau ca nişte puntulete negre pe caldarâmul alb. Dimi- 
neata uşorul vantulet de răsărit aducea sgomotul mişcării din oraş, în 
care mai limpede se lămurea flueratul vapoarelor. 

După amiază totul tăcea. 

Mişcarea în port înceta, păsările acuatice se ascundeau în crăpă- 
turile stâncilor, valurile se domoleau şi ele, ca şi când ar fi fost o- 
bosite de atâta rostogolire, şi atunci se lăsa pe uscat, pe apă şi 
peste turn o tăcere adâncă. Nisipul galben, pe care undele îl lăsau: 
la mal, strălucea ca aurul la soare. Turnul se oglindea lămurit pe 
fundul albastru al mării, şi soarele arunca săgeți de foc pe apă, pe 
nisip, pe coastele stâncoase. Chiar şi bătrânul paznic se simţea stă- 
pânit de un plăcut simtimant de pace: era încredinţat că liniştea, în 
care se putea adânci, era ceva sublim, iar gândul că această pace o 
să dureze până o muri era satisfacerea ori cărei alte dorințe. 

Skawinski se lăsă cu totul în prada acestei fericiri şi cum omul 
lesne se dedă la o stare mai bună, i se întoarseră şi lui încrederea 
şi nădejdea în viitor. El îşi zicea: «Dacă şi oamenii clădesc  aziluri 
pentru schilozii lor, oare de ce nar fi pregătit şi Dumnezeu un aco- 
perământ sigur pentru un păcătos al său ?» 

Vremea îl întări în convingerea lui. 

In acest timp, bătrânul făcuse cunoştinţă deplină cu farul, cu râ- 
pele, cu dunele de nisip şi cu singurătatea; se împrietenise cu pă- 
sările de mare, cari'şi făceau cuiburile pe stânci şi cari veneau seara 
să'şi tind sfaturile pe coperişul farului. Obişnuia să le arunce rămă- 
sitele de la masă şi peste câtva timp se îmblânziseră atât de mult că 
ori de câte ori mânca, sbura pe deasupra lui un nor de păsărele 


*) Pe apele navigabile se înseamnă drumul vaselor cu butoae legate de fundul apei, 

albe, iar “Skawinski sta în mijlocul IDE ca un păstor printre turmele 
sale. 

“În timpul refluxului se :ducea pe malul nisipos al mării şi aduna 
scoici de mare, foarte frumoase şi mărgăritarele ce marea ie lăsa în 
retragerea ei. De câte ori noaptea, la lumina lunei şi a farului, nu 
pescuia în micul lăculeţ dintre stânci! In sfârşit el începuse să iu- 
bească cu ardoare insulita lui, presărată ici şi colo cu câteva burueni 
reşinoase. 

Către amiază, când cerul devenia străveziu putea îmbrăţişa cu prj- 
virea tot istmul, până la Oceanul Pacific, acoperit de cea mai bogată 
vegetatiune, aşa că lui Skavinski i se părea că priveşte o grădină 
vastă. Pâlcurile dese de palmieri şi bananii gigantici formau în jurul 
caselor din Aspinval înalte şi minunate buchete; mai departe între A- 
spinval şi Panama. era o pădure foarte mare, acoperită dimineaţa şi 
seara de o,ceaté plumburie, o adevărată pădure virgină, cu lianele*) 
sale, cu palmierii sai uriaşi, cu arbori de lapte, de pane şi de gumă; 
iar sgomotul asurzitor al acelor copaci, puşi în mişcare de vânt, amin- 
tea pe al valurilor mării turburate. 

Cu ochianul său, bătrânul putea să distingă nu numai trunchiurile şi 
formale cele late ale bananilor, ci chiar cârduri de maimuțe pitulate pe 
după frunze, stoluri de papagali, cari din când în când se înălţau, ca 
un nor de felurite culori, peste vârfurile copacilor. 

Skawinski cunoştea astfel de păduri, căci în urma naufragiului sufe- 
rit pe riul Amazoanelor rătăcise săptămâni întregi prin păduri de nepă- 
truns şi ştia bine câte primejdii de moarte tdinuiau sub înfăţişarea lor 
râzândă. 

De câte ori, în puterea nopţii, nauzise în vecinătatea lui lătratul uri- 
cios al hienei şi urletul jaguarului! De câte ori nu văzuse şerpi uriaşi, 
spânzurați cu coadele de vârful copacilor! Nu mai- vorbim despre acele 
ape stătătoare, pe fundul cărora furnică crocod.lii; nici de temerea in 
care trăeşte omul în acei codri sălbatici, unde muşte lacome de sânge 
şi păianjeni veninoşi locuesc c: miriadeie. E! le ştia acestea toate din 
experiența proprie, fusese pe acolo, suferise mult, şi de aceia era pen- 
tru el acum o mare mulţumire să privească de sus acele păduri, să le 
admire frumusețile, dar să stea departe de pericolele lor. Turnul îl ocro- 
tia contra ori cărui lucru rău şi tocmai pentru aceasta abia dacă eşia 
Duminica dimineaţa câteodată. 

Isi îmbrăca atunci uniforma lui de paznic, de un albastru închis, cu 
nasturi de argint, îşi împodobia pieptul cu medaliile sale şi-şi ținea ca- 
pul cărunt sus cu mândrie, mai-ales când, 'eşind din biserică auzia pe 
americani zicându-şi între ei: “avem un bun paznic!» 

Indată după leturghie, se întorcea în insula sa şi era fericit că se 
înapoia aci, înainte de a-l apuca dorul de uscat. 

Duminica, Skavinski cetia un ziar spaniol, pe care obişnuia să-l 
cumpere din oraş, în care căuta cu multă lăcomie. veşti din Europa. 
Sărmana lui inimă ! Pe acel far, într'alt emisfer, mai bătea încă, pentru 
patria sa. 


*) Plante acititoare. 

Câte odată el scobora din turn, când se apropia de {arm barca 
cu merinde, ca să mai vorbească putin cu loan, paznicul portului. 

Incetul cu încetul începu să se sălbăticească; rari până ce încetă de 
tot vizitele în oraş, nu mai citia nici un jurnal şi întrerupse convorbi- 
rile cu loan. Se strecurară astfel mai multe săptămâni. Nu văzu pe ni- 
meni şi nu fu văzut de nimeni. Singura dovadă că bătrânul mai trăia 
încă era consumarea mâncării pusă pe mal pentru el şi lumina farului, 
care strălucea. în fiecare seară, cu aceiaşi regularitate, cu care soarele 
se înălța în fiecare dimineaţă din undele mării. 


(Va urma) Florian Stănculescu 


Picătură lângă picătură baltă mare se adună. 
Iord. Golescu 


CLEVE TIT'O'R UL 

Sultanul Mahmud se supără odată pentru nimica toată pe: 
un ofiter din garda sa. Porunci să'l prindă şi săl ducă nu- 
mai decât la pierzare. Ofiţerul, necăjit pentru asprimea pri- 
pita, candil duse, strigă că Sultanul este un tiran şi om ne- 
drept. Mahmud care nu’! înţelese întrebă pe cei dimprejur, 
că ce a zis ? Unul din viziri, căruia îi părea rău de ofiter şi 
care voia să crute pe sultan de o neplăcere, luă cuvântul 
si răspunse: “Ofiterul a zis, că Dumnezeu iubeşte pe oa- 
menii, cari îşi înlrânează mânia şi pot ierta greşelile făcute 
fara voie |!» 

Sultanul se gândi puţin şi zise: Duceţi-vă şii spuneţi 
că'i iert pedeapsa». 

Unul din curtenii de față însă, care era duşman al viziru- 
lui, se întoarse către sultan şi zise: <Un servitor sănu mintă 
pe stăpânul său, nici să nu ascundă adevărul dinaintea lui. 
Cel pedepsit a vorbit rău de sultanul, stăpânul meu, şi a 
rostit cuvinte, cari trebuesc pedepsite». 

Mahmud privi mânios la clevetitor şi zise: <Neadevărul bi- 
nevoitor al vizirului, îmi place mai mult ca adevărul tău rău- 
tăcios». 


(Dintr'o colecţie) Moșul 

O escursiune la Constantinopol 
— URMARE — 


Am fost şi am vizitat liceul din Pera, şi am rămas încân- 
tat de cele văzute. Un local măreț, corespunzător ‘necesita- 
tilor unei instituţiuni de cultură şi populat cu elevi veniţi din 
toate părțile imperiului otoman. Am vorbit cu mulţi dintre 
dănşii şi impresia care mi-au lăsat-o a fost dintre cele mai 
bune. Elevii din clasa Ill-a gimnazială vorbeau perfect limba 
franceză, lucru ce nu fac la noi nici studenţii dela Universitate. 

De altfel în cunoaşterea limbilor streine Turcii sunt foarte 
înaintați. Până si copii cari văcsuesc ghetele sau cari conduc 
măgăruşi cunosc câteva vorbe frantuzesti sau nemtesti. 

De asemeni ca alabilitate şi sinceritate în relatiunile lor 
Turcii sunt de admirat şi m-am gândit la vorba lui Ştefan ce! 
mare, spusă fiului său Bogdan, pe patul de moarte ; «La vreme 
de nevoe, mai bine să cauţi prietenia Turcilor de cât să te 
apropii de Unguri». Şi mare dreptate a avut Sfântul nostru 
Voevod, căci lealitatea Turcilor e recunoscută azi de toată lu- 
mea. 

A doua zi de dimineaţă am fost de am vizitat taasta Bos- 
forului, a Asiei si insulele din Marea de Marmara. Trecând 
pe lângă Dolma-Bagce Palatul actualului Sultan, acesta a 
eşit pe terasă si a fluturat batista la noi. Am trecut apoi pe 
lânga fosta clădire în aur $i marmură a Senatului Turcesc, 
care azi e distrusă în mare parte de un incediu, dar care a 
fost o minune artistică si a costat 6.000.000 lire sterline 
(150.000.000 lei). 

Am trecut pe la Radi Kioi, pe la Moda, de unde pleacă 
trenul către lerusalim şi am mers spre insule. O mare sa- 
tisfactie mi-a produs faptul că descinzând pe pământul Asiei 
am. putut pasi pe un alt continent. Dar curând îmbarcându- ma 
am intrat iar in apele Europei. 

Deodată un mare urlet a umplut atmosfera. Ce era? Ne- 
numărate lătrături de câni iti luau auzul şi iti produceau milă. 
Vaporul tocmai trecea pe lângă cele două insule pe cari acum 
sunt deportaţi cei 500.000 de câni cari populau Constanti- 
nopolul. 

Noul regim constitutional a decis distrugerea acestei urme 
de barbarie, dar cum nu puteau fi omorâţi pe străzi, fiindcă 
s'ar Îi produs o revoluţie a bătrânilor Turci, i-au strâns şi de- 
portat pe 2 insule în largul Mărei de Marmara, unde mor 
treptat de foame şi apa îi ia şi îi înghite. 

Dacă asi fi vizitat Constantinopolul cu trei luni în urmă aş 
fi văzut pe străzi aceste numeroase legioane de câni cari 
acum Sunt deportaţi. Aşa nu ştiu dacă am văzut 5 câni în 
tot timpul şederii mele. In schimb cojile de pepeni, cari pa- 
vează Constantinopolul, sunt tot la locul de onoare, dar pro- 
babil că vor dispărea curând, cum au dispărut şi cânii, a 
doua pată a vechiului Stambul. 

La insula Prinkipos am luat un măgăruş şi am făcut incon- 
jurul insulei călare. E o minune această insulă. Plină cu tot 
felul de vile de lemn, de marmoră sau de  peatră, cu gră- 
dini de trandafiri şi portocali, te face să crezi că e raiul pă- 
mântesc. Din vârf dela biserica creştină Si. George admiri 
nemărginitul mărei de Marmara de jur împrejur. 

Scoborându-ină am luat masa la unul din luxoasele restau- 
rante de pe malul insulei, unde am mâncat o musaca turcească 
şi am băut nişte vin de Tenedos nu se poate mai delicios şi 
care costa numai | leu litrul. La noi nu se găseşte aseme- 
nea vin gros şi dulce nici cu 20 lei litrul. 

Inapoindu-mă în Constantinopol am vizitat seraiul fostului 
Sultan cu tot ce e acolo. Mi-am dat seama însă de ce va- 
să zică legendele transmise din gură în gură. Se zvonea că 
la Serai ar fi frumuseți nedescriptibile. Grădini suspendate 
poduri de aur şi alte minunăţii a căror taină ajunse până la 
noi. Când s'a prăbuşit regimul vechiu şi a pătruns lumea in 
acele locuri a fosto mare deziluzie. Clădirile erau fără nici 
un gust artistic, iar grădinile nişte părăginiri în care creştea 
doar floarea soarelui. Faptul că nimeni nu intrase în aceste 
locuri făcuse să se facă aşa de multe legende. Acum toate 
s'au risipit. Fostul Sultan trăia mai prost decât un negustor 
dela noi. Un singur lucru avea: 2000 de cai arabeşti, care 
de care mai frumos şi mai ager, cari au fost acum daţi pen- 
tru armată. 

Tot la Serai am văzut Muzeul imperiului otoman, care e ` 
foarte interesant, conţinând. multe şi frumoase sarcofagii şi 
antichităţi, precum şi tezaurul imperial care e in adevăr o 
minune. 

Harnaşamente de cai bătute în diamante, haine, arme, vase, 


2 


71 


AMICUL TINERIMEI 


Le 


valorând milioane si mai presus de toate fesul sultanului Se- 
lim V. tot plin de diamante si rubine, cari au costat 40 mi- 
lioane. Iti ia ochii atâta bogăţie şi totusi te gândeşti la atâta 
avere grămădită fara folos. Cât bine nu s’ar putea face cu 
acele bogății! 

Am vizitat apoi muzeul lenicerilor unde se văd costumele 
turceşti din toate timpurile şi am mers în urmă la marele 
bazar din Stambul. 

Aici am admirat colosalele clădiri care ocupă un cartier 
întreg şi care adăpostesc atâta marfă de vânzare. Am vizi- 
tat toate secţiunile, am cumpărat câte-va lucruri tărguindu-mă 
straşnic, fiindcă Turcii cer streinilor de 4 ori mai mult ca va- 
loarea unui obiect şi te înşeală şi când iti dau restul, şi apoi 
m-am retras la hotel fiind obosit. 

A doua zi de dimineaţă am pornit cu vaporul pe Cornul 
de aur, am admirat sutele de corăbii şi miile de bărci ce mi- 
şună în toate părţile şi am ajuns la Eyub, unde am vizitat 
marele şi frumosul cimitir. De acolo am fost la Apele-dulci, 
o vâlcea verde, care impresionează mult pe Turci, cari n'au 
de fel verdeață şi m'am întors în Constantinopol, unde după 
amiază m-am îmbarcat pe vaporul «Dacia» pornind spre ţară, 
iar a doua zi seara am sosit acasă, vesel şi mulţumit de cele 
văzute, dar cu pielea de pe față şi mani arsă de soarele de 
foc din Orient. 

Am povestit această călătorie ca să fie un îndemn celor 
cari ar dori să vadă lucruri frumoase şi interesante. 

G. L. 


Picătura pică, piatra se despică. 


Mângâere în nenorocire 


Un derviş, adică un călugăr mahomedan, sărac, mergea la 
Mecca, locul de închinare, pe jos şi descult, pentru că n'a- 
vea cu ce’si cumpăra încălțăminte. Nisipul cald ii ardea pi- 
cioarele şi atunci începu să se plângă de asprimea sorții şi 
zicea că providenta nu este dreaptă, pentrucă lui nu i-a 
dat nici cât le dă animalelor de pe câmp. 

Cânda ajuns în sfârşit la cetatea Kufala văzu la uşa moscheit 

celei mari gezand un om, căruia îi erau tăiate amândouă 
picioarele. Vederea nefericitului îl luminase. 

Plângerea mea in contra providentei n'a fost întemeiată, 
îşi zise el singur. Oare prin ce m'am învrednicit eu să fiu 
mai fericit, de cât neputinciosul acesta, care se tarde ca un 
vierme, dintr'un loc în altul. 

El intră în moschee, îngenuche, se pocăi de gândul său rău 
şi călători mulţumit mai departe. 

In câteva zile picioarele i s'a întărit de drum şi ajunse la 
Mecca, fără să ştie că a călătorit descult pe nisipul tier- 
binte. 


(Dintr'o colecţie) Mosul 


Soarele, cat e de cald, nu încălzește toată lumea. 


Iord. Goleson 


‘VEDENIA LUI MIRZA 


In ziua a cincea a lunei, pe care, după obiceiul tatălui meu, o sărbă- 
toriam ca pe o zi sfântă, plecai de dimineaţă la baie, îmi făcui rugă- 
ciunea, apoi mă urcai pe dealurile, care înconjoară Bagdadul, pentruca 
pe singuratecile lor înălţimi să-mi petrec restul zilei în. tihnă li- 
niştită şin contemplare sfântă. Aerul curat, ce-l respiram pe înălţimi, 
fortificau aripile sufletului meu. Atunci căzui într'o adâncă contempla- 
tiune asupra vieţii omeneşti ; un gând împingea pe celălalt, până ce 
în sfârşit exclamai: «cu adevărat, omul este numai o umbră şi viata 
lui un vis». 

Pe când gândiam aşa, îmi întorsei ochii spre-o stâncă, ce era aproape 
în faţă-mi şi observai pe piscu-i un om îmbrăcat ciobăneşte şi cu un 
fluer în mână. El duse fluerul la gură şi începu. să doinească. Cântecul 
lui răsuna aşa de dulce şi de plăcut, producând felurite to- 
nuri, că întrecea orice altă melodie în dulceaţă şi'n plăcere. 

O linişte tainică se împrăştie în inima mea. Par'că auziam cântece 
îngereşti  răsunând înaintea sufletelor ia sosirea jor în paradis. 

Incă de mult auzisem că stânca aceasta e vizitală de un spirit. In- 
suşi cantaretul nu se mai arătase nimănui până acum. Multă lume au- 
zindu-l căntând rămase uimită de-o aşa frumoasă melodie. Dulcile me- 
lodii ce le cântă, deşteptară în mine dorinţa de-a vorbi cu el. Il privii 
ca unul care visează şi doriam să mă apropii de el: Imi înţelese gân- 
dul şi-mi făcu semn cu mâna să mă duc spre el. Mă apropiai cu oare 
care respect,—căzui la picioare-i şi plânsei.. Dar spiritul îmi zâmbi plin 

de iubire si de blandete; privirea sa plăcută risipi deodată frica din 
sufletul meu. Imi întinse mâna şi mă ridicai. «Mirza», zise el, “eu ți- 
am priceput dorinţa, urmează-mi !» 

Spiritul mă conduse pe piscul cel mai înalt al stâncii şi mă aşeză 
pe creştetul ei: “Intoarce ochii tăi spre Apus», zise el «şi spune-mi 
ce vezi?»—«Eu văd o vale, zisei, prin care curge un fluviu larg». 
“Valea, zise el, se numeşte valea plângerii şi fluviul din ea se nu- 
meşte fluviul timpului». 

«De ce?» întrebai, “isvoraste acest fluviu dintr'o negură deasă şi tot 
aşa nour negru învălueşte eşirea sa?» “Isvordste, răspunse el, ca un 
mic pârâu din marea întunecoasă a veşniciei, apoi călătoreşte repede 
spre a se întoarce înapoi. Priveşte-l mai exact şi spune-mi ce ob- 
servi?» 

—“Eu văd un pod», zisei; “care trece peste mijlocul fluviului». 

“Este podul vieţii omeneşti», zise spiritul. Cercetează-l cu băgare 
de seamă Mirza». 

Imi încordai ochii şi văzui că podul era facut din cam 100 de arcuri, 
dintre care vre-o 70 erau în bună stare; iar restul erau frânte. Pe 
când le număram îmi zise tovarăşul meu: “Alta dată acest pod consta 
dintrun număr mult mai mare de arcuri, dar acum de curând un pu- 
ternic potop a rupt multe din ele rămâind precum îl vezi». 

După o privire îndelungată, observai că mulţi din cei cari voiau să 
treacă „podul dincolo, cădeau în apă. Erau adică o mulţime de podele 
rupte în pod. Dacă păşia un călător pe una din acestea, cădea ime- 
diat în apă şi dispărea. La intrarea podului, aceste podele erau a- 
propiate foarte mult unul de altul. 

Abia dacă putea ca jumătate din trecători să'şi pe drum prin nori 
de ceață, pe când jumătatea cealălaltă cădea în fluviu. Către mijloc 
aceste podele erau mai rari, dar către sfârşit erau tot aşa de dese 
ca la intrarea pe pod. * 

Cu cât priveam timp mai îndelungat acel pod şi soarta de plâns a 
atâtor pelegrini Seduşi, cu atât sufletul meu se’ întristă mai mult. 
Mulţi păreau eseli şi lacomi grăbeau dincolo, dar“ deodată 
cădeau în apă si zadarnic mai ridicau mânile după ajutor. Alţi 
mergeau gânditori, cu privirile indreptate spre cer, pânăce se po- 
ticniau şi dispăreau printr'una din podele. Mulţi alergau după bulbuci 
de apă şi după nălucirile, care-i înşelau şi în momentul cand” întindeau, 
mânile după ele, se deschidea arcul sub ei şi dispăreau. Mai observai 
câţiva, cari “având necaz pe tovarăşii lor, âlergau şi-i aruncau în fluviu. 

Când îmi întorsei ochii de la această scenă tristă, observai o mul- 
time de năluciri, ca : pasări, care sburau Dhprejutul podului şi se 
aşezau pe el din timp în timp. manent 

— «Ce ‘vezi tit Mirza ?> mă întsebă tovareigal meu. 

— «Văd vulturi, monştri fabuloşi, cu obrazul de Tiles cu corpul 
de vultur, cu mânile de om si cu niste ghiare foarte- ascutite şi iarăşi 
alţii, care se înfăţişeau jumătate vultur şi neat leu, corbi şi deosebit 
pasări răpitoare». 

— «Acestea sunt zise acela», «grijile, plăcerile şi patimilei-cari ne- 

liniştesc viata omenească, sgârcenia, -gelozia sau invidia, ambiția, des- 
frâul, intriga şi altele asemenea acestora». 

- “Ah !» oftai eu din adâncul sufletului, “cum este, omul de de- 
şert!» 

El este făcut numai spre nenorocire şi spre a se nimici unul pe altul. 

— Spiritul simţi milă cu durerea mea. El îmi porunci să'mi întorc 
ochii spre negura deasă, in. care fluviul tara cu sine toate generațiile 
muritorilor, cari cădeau în potop. ) 

Când priveam într'acolo precum îmi poruncise, intinsei mâna şi 
iată că ceața dispăru, valea se lărgi si o mare de apă imensă sta 
înaintea privirilor mele. In mijlocul mării era un munte pietros, ca de 
diamant, şi se despartea în două părți egale. 

Norul întunecos se oprise pe o jumătate a stâncii, aşa că pe acea- 
stă parte nu-puteam să -recunosc’ nimic: Cealălaltă parte imi păru ca un 
ocean îndepărtat cu apa cristalină si presărat cu nenumărate insule, pri- 
tre care curentele de apă erau pe cale de a se pierde unul de altul. 
Văzui locuitorii în haine strălucitoare siinpodobiti cu ghirlande de flori. 
Unii se plimbau printre nişte copaci verzi, alții se plimbau pe țărmul 
unui isvor limpede şi înpodobit cu straturi de flori, care la lumina soa- 
relui străluceau, făcându-te să le admiri de departe. 

Auzii'un cântec plăcut de pasăre, voci omeneşti şi felurite melodii 
instrumentale însoţite de vuetul căderii apei. Incântat de această plăcută 
vedere, doriam aripile unui vultur, ca să pot sbura dincolo la acele locu- 
inte sfinte. Tovarăşul meu însă'mi zise, că nu există nici un alt drum 
către acelea, ci numai prin poarta morţii, pe care o vedeam deschisă 
în fiecare moment pe pod. 

— “Această insulă», continuă el “pe care o vezi înaintea ta aşa de 
frumoasă, mai are în vecinătate o mulţime de alte insule tot aşa de fru- 
moase. 

Insă între acelea pe care tu le vezi, se află încă milioane de altele, 
căci marea aceasta se'ntinde mult mai departe decât poate ochiul tău 
să vadă sau mintea să înţeleagă. Acele insule sunt locuinţele pioşilor 
muritori. Viaţa şi virtutea lor hotărăsc starea de acum; căci cu cât mai 
curate şi mai dumnezeeşti sunt gândurile lor cu atât mai splendide sunt 
locuinţele lor. 

— O Mirza, nu sunt aceste insule demne de moartea ta zeloasă?» 
Merită o viaţă, care te face capabil de dobândirea acestor plăceri, mus- 
trarea sau disprețul tău? Ţi se pare moartea, ce te conduce într'o lume 
aşa de fericită, încă mai spăimântătoare ? Sau au tu vre-un drept să mur- 
muri pentru acele suferinte fugitive şi sarcini, cari pentru aceasta au 
hotărât să te facă fiecare demn de cele mai înalte plăceri? Nu mă lăsa 
să aud mai departe acele plângeri despre nemernicia vieţii! Această că- 
lătorie scurtă, care a pregătit o veşnicie măreaţă, apare în ochii inte- 
ligenţii mele, ca cea mai frumoasă operă a înțelepciunii dumnezeeşti». 

Eu privesc însă totdeauna cu cea mai, mare plăcere după insulele cele 
fericite. In sfârşit zisei: Te rog, arată-mi şi tainele, misterele, ce stau in 
dosul norilor intunecosi la cealălaltă parte a stâncii de diamant.»—Atunci 
nu-mi mai răspunse spiritul, mă întorsei să-l rog pentru a doua oară, 
dar nu-l mai văzui. 

Mă întorsei spre vedenea călătoare, pentru ca să văd o nouă privelişte. 
Dar în locul fluviului, care murmura în şipote de apă, în locul podului 
boltit şi al insulelor fericite, nu văzui nimic decât văile adânci dela 
Bagdad, pe care păşteau boi şi cămile. 


Baluta dela Scorila. 


Povestirile unui om, care a călătorit in India, 


— Urmare — 


„Atunci, lasă-mă să-ţi strâng mâna'“,'strigă el, „ori cine ai fi, D-ta 
ne-ai scăpat, pe mine şi pe oamenii mei de un mare vrăjmaş, carene-a 
făcut multă pagubă şi după care umblăm de trei zile să'l prindem. Am 
auzit împuşcăturile D-tale. De-ar fi vrut D-zeu să fi omorât şi pe ce- 
lălalt duşman“, continuă el,—,,care ne-a îngrozit şi ne-a înspăimântat, 
de nu mai ştim ce să facem!“ 

„Şi cine e celălalt duşman ?“ întrebai eu. 

„O anacondă, adică un şarpe de o mărime extraordinară şi foarte 
lacom. Trei din servitorii mei au căzut până acum pradă acestor doi 
vrăjmaşi !“ 

„Slava Domnului, vă pot spune că ieri glontul meu l-a omorâtşi pe 
el,“ zisei ei. „Am să vă duc să-l vedeți.“ 

„Omule,“ strigă scotianul şi mă apucă de mână, —,„Eşti cel mai mare 
binefăcător al meu! Dar mâna Domnului trebuie să te fi păzit, de ai 
scăpat atât de uşor de amândoi aceşti duşmani fioroşi, la care se poate 
socoti şi crocodilul ca un al treilea, şi că i-ai doborât pe amândoi în 
mod atât de glorios.» 

„Nu sunt vrednic de bunătatea ce mi-a arătat D-zeu“, zisei eu, adânc 
încredinţat de adevărul cuvintelor mele. 

„Bravo!“ strigă el şi-mi zgudui mâna cu putere. „Dar cine eşti D-ta 
şi de unde vii aici?“ 

„Staţi jos, lângă mine», îi invitai eu, «ca să vă povestesc viaţa mea 
aventuroasă, mai înainte de a mă întâlni cu şarpele». 

Scotianul dete ordin la doi europeni, cari erau supraveghetorii ce- 
lorlalti servitori indieni, să tragă tigrul la o parte şi să-i jupoaie cu în- 
grijire blana frumoasă, să o ia acasă, să o usuce şi să ne aştepte. 
Apoi îmi întinse o sticlă cu cognac şi se aşeză jos lânga mine. Luai o 
înghiţitură din băutura asta de mă mai învioră şi începui să povestesc 
pe scurt ultimele mele întâmplări. Când ajunsei la atacul nocturn, care 
costase viata lui Rowley, exclamă: “Ah! desigur tot aşa i s-a întâm- 
plat şi fratelui meu, care plecase din Benares cu un oare care Ali.» 

«Sfinte Doamne !»—-strigai eu, “tot Ali îl chiamă şi pe cel cu care am 
mers noi!» 

«Atunci el e şi ucigaşul fratelui meu !» strigă el. “Spune ce mai ştii 
despre el!» întrebă foarte emoţionat şi cu o grabă nervoasă. 

Continuai povestirea până în momentul când pătrunsesem în coliba 
lui Ali. 

“Unde e?» întrebă el înfuriat, «du-mă acolo ca să răsbun pe fratele 
meu». 

“l-a răsplătit lui Acel cea zis: «Eu trebue să judec, eu să răsbun!» 
răspunsei eu şi-i zisei să mergem în pădure. Tocmai sfârşiseră şi ser- 
vitorii cu jupuitul tigrului şi se luară după noi. Din nenorocire însă, 
puterile mă părăsiră în curând. 

Harrington, aşa se numia scotianul, porunci servitorilor să-mi facă o 
targa, servindu-se de securea lui Rowley şi de cutitele lor de vână- 
toare, ca să mă poată purta. . , 

Fu îndată gata. Prăjinile fură legate cu curpeni de plante agatatoare, 
mumite liane, întinseră apoi deasupra pături şi pielea tigrului şi mă lu- 
ară pe sus, ducându- mă în pas măsurat. 

Nu ne trebui, ca să ajungem la şarpe, nici jumătate din timpul ce-mi 
trebuise mie, ca să ajung dela bananul, unde omorâsem şarpele, până 
la mangoliul sub care ucisesem tigrul. Şarpele zăcea neatins, dar şa- 
calii cei lacomi roseseră până la os partea din trupul lui Ali, pe care 
şarpele nu o inghitise, sau nu îndrăsniseră, sau instinctul îi retinuse să 
se apropie mai mult de el. 

«Vedeţi judecata lui D-zeu!» zisei lui Harrington. «Când mi-am luat 
armele din casa lui Ali şi ‘am fugit, el ma urmărit cu gând să mi o- 
moare, căci îi era teamă de brațul răsbunător al dreptăţii, când l-a; fi 
chemat în judecată. Ne mai putând de oboseală, mă urcasem în bana- 
nul ăsta şi şedeam acolo, când am văzut şarpele încolăcindu-se pe jos 
şi, voind par'că să se urce în pom, mă cuprinsese spaima morţii. Sar- 
pele îşi schimbă însă gândul şi se încolăci colo, în tufişul de tamarini, 
făcându-se ghem. Pe mine nu mă ‘vazuse, dar văzu pe Ali şi D-zeu 
îl alese pe şarpe ca să facă dreptate. In momentul când ucigaşul se 
gătea să tragă în mine, şarpele se năpusti asupra lui şi-l doborâ la pă- 
mânt. Uite-i chiar pușca!» 

Lui Harringfon i-se zburlise părul ascultând la povestirea. f mea. Un 
servitor ridică puşca şi i-o întinse. Când o văzu Harrington scoase un 
țipăt de spaimă şi de surpriză. «E puşcafratelui meu !»—strigă elf învins 
de durere, — “priviţi numele lui “gravat aici!» 

Si in adevar, citii numele: Henry Harrington, pe patul pustii frumos 
lucrate. 

«Nu mai încape îndoială că blestematul a fost ucigaşul lui, după cum 
a fost al prietenului D-tale şi după cum era să fie şi al D- tale!» zise 
Scotianul. 

“Pedeapsa | lui D-zeu l-a ajuns!» thicheiai’ eu ingrozit. 

«Si cum s'a întâmplat cu şarpele ?» întrebă el mai departe. 

“Era prea îngrozitor lucru pentru mine, să privesc cum şarpele îi în- 
zhiţea trupul», continuai eu. “Am leşinat. ‘Cand m'am trezit, şarpele în- 
ghitise atât cât vedeţi, numai că partea rămasă afară din gură au mân- 
cat-o probabil şacalii. Nu putui să mă uit la el mai mult şi-i trimisei 
două gloanțe unde vedeţi aici semnele. Il lăsai dându-şi ultima suflare. 
în cele mai grozave spasmuri şi eu mă depărtai de locul ăsta înfioră- 
tor, pentru ca să merg în faţa tigrului». 

Atunci îmi povesti şi el, că fiara se statornicise lângă casa lui şi că 
fără îndoială inghitise doi din servitorii lui indieni. Dia nenorocire su- 

perstitia i-a împedicat pe aceşti oameni să priceapă că trebuia să-l o- 
moare. Porunci apoi să jupoaie şi şarpele şi le zise. «Acum nu mai 
aveţi de ce să vă temeti.» Mă aşezai iarăşi pe targa şi o luarăm înapoi. 


X 


Arşiţa zilei ajunsese tocmai pe punctul, cand face cu totul împosi- 
bil mersul în aer liber (ceea ce vine cam după 9 dimineaţa), când ie- 
siram din desişul pădurei. Inaintea ochilor nostri, se întindea o pa- 
noramă întinsă, a cărei frumuseţe mă uimi. La stânga văzui suprafaţa 
imensă a apelor Gangelui, care se pierdea în depărtare, cât cuprindeam 
cu ochii. Pe amândouă malurile lui erau sămănate |vile şi sdtulete, in 
mijlocul unui câmp foarte îngrijit lucrat. Mai aproape de {arm se in-. 
tindeau plantatiuni de orez şi de trestie de zahăr. Câmpii de bumbac, 
plantaţii de cafea, livezi de duzi, pentru cultura viermilor de mătase, 
pajişti întinse de maci infloriti, alte câmpii semănate cu indigo, apoi 
iar altele cu tutun de un verde admirabil, înconjurau satele, ce se 
înălțau pe deasupra pisangilor şi cocotierilor şi mai deasupra lor se 
indltau clădirile de o arhitectură ciudată a pagodelor şi moscheelor. In 
fund de tot se zărea grămada de case din Calcutta, cu portul său plin 
de corăbii. 

Verdele gingaş al ierbii alterna cu covorul pestrit al câmpurilor de 
maci şi cu întunecosul frunziş al pădurilor şi ochiul fermecat nu se 
putea ridica de pe fumusetea tablourilor acelora. 

«Uite ţinta călătoriei noastre, locuinţa mea» zise Harrington şi-mi 
arăta un splendid edificiu, ce se înălța pe un deluşor, înconjurat de cele 
mai frumoase plantaţiuni. Ceva mai departe se zăreau nişte clădiri, ce 
păreau a fi fabrici şi o mulţime de căsuțe de indiani, care înconjurau, 
în tocmai ca un zid, un loc întins de forma unui dreptunghiu. Cirezi 
numeroase de vite păşteau voioase în livada, ce se întindea spre pă- 
dure si prin care şerpuia un pârâu ce venea dintr'acolo. 

Furăm siliţi s'o luăm la fugă, căci arşiţa era înăbuşitoare. Nici o adiere 


de vant nu ne răcorea trupurile istovite. 

Când pătrunserăm pe poartă, în marele spaţiu înconjurat de clădiri, 
îu o bucurie generală. De o parte şi de alta atârna blana cea 
mare a tiorului şi pe deasupra parilor era întinsă pielea anacondei, a- 
dică a şarpelui. 

O mulţime de oameni, ce păreau a locui aici, alergau de pretutin- 
deni, spre a se încredința că amândoi duşmanii erau adevărat morţi. 
Se uitau uimiţi la'mine, când Harrington le spuse că i-am omorât, căci 
şarpele mâncase doi indieni şi tigru! unul. 


nd coborâi din targa şi Harrington mă conduse în casă, des- 
odăi întunecoase şi răcoroase şi porunci să mi se pregă- 
tească îndată o baie. Doi servitori mă conduseră în odaia de baie. 
După ce mă spălai bine, mă frecară cu mânile, până asudai, un obi- 
ceig al ţării, care e foarte bun. Apoi mă şterseră şi mă frictionaracu 
diferite substanţe mirositoare. După acela mă îmbrăcară în haine curate 

de muselină albă şi mă conduseră pe un divan, deasupra căruia era 
întins un pungah. Pungah-ul e un soiu de evantaliu enorm, legat de 
tavan şi care e pus în mişcare prin ajutorul unei îrînghii, de care trage 
mereu un servitor, ca să răcorească pe cel ce se aşează dedesubt. 
Răcoreala asta produce o stare foarte plăcută, mai ales în aceste ți- 
nuturi călduroase. 

Abia mă aşezai. pe divan şi servitorul, pe care mi-l dăduse Harrin- 
gton ca mihmador sau valet, începu să tragă uşor de stoară. Odaia 
răcoritoare se revărsă deasupra mea şi-mi făcea nespus de bine. Un 
alt servitor aduse un dejun delicios, care-mi fu cu atât mai binevenit, 
cu cât după baie mi-era foarte foame şi-mi plăcură nespus de mult bu- 
catele aceste, după ce atâta timp nu mă hrănisem de cât cu fructe 
crude. Un medic îmi legă rana de la cap şi-mi rase. barba, care cres- 
cuse şi se sălbătăcise foarte mult. Nu-i de mirare că îndată mă cuprinse 
un somn, ce dură aproape neîntrerupt până a doua zi ! 

Dar nu pot spune eu în cuvinte, ceea ce simtiam când mă redesteptai 
la viaţă! Dar cum s'ar descrie sentimentul de recunoştinţă, ce se ridică 
din sufletul meu către Domnul, care mă-scăpase din nenumăratele pe- 
ricole- prin cari trecusem, din momentul când părăsii pământul ţării mele. 
Starea aceasta fu turburată de mihmadar,. care se bucura văzându-mă 
iar deştept, căci somnul meu cel lung neliniştise foarte mult pe stăpâ- 
nii casei. 

După un dejun întăritor. el mă conduse într'o odaie mare, de lângă 
cea în care dormisem. Aci trebui să mă lungesc pe un divan şi-mi în- 
tinse narghileaua, pe care am mai descris-o, anuntandu-mi vizita lui Mis- 
ter Harrington şi a soţiei sale, îmi spuse că amândoi ar dori să asculte 
pe de-antregul povestirea vietei mele. 

Indată intrară şi ei; mă salutară voioşi, văzând că-mi era bine şi apoi 
le povestii istoria mea, pe care anume am început-o din copilărie, până 
în ziua aceea, fără să fi lăsat la o parte cel mai mic amănunt. Amân- 
doi mă ascultară până la sfârşit cu multă atenţie si din ce în ce cu mai 
mare interes. 

«Imi pare foarte bine», zise Harrington când sfârşii, că mi-ai povestit 
totul despre D-ta; tiu foarte mult să arăt guvernatorului cazul D-tale, 
de vreme ce căpitanul Ball vă reclamase. De altminteri, cunosc în dea- 
juns pe acest căpitan Ball, ca să mă incredintez de adevărul spuse'or 
D-tale. Guvernatorul mi-e prieten; fii deci fără grije. Plec chiar în 
astă seară la Calcutta şi vroi să-ţi lămuresc situaţia şi să obţin libe- 
rarea D-tale: de urmărire». 

Pe cât de mult mă speriase vestea pasului ce voia să facă Harring- 
ton, pe atât mă linişti interesul ce-mi arătă el şi soţia lui, precum şi 
relatiunile sale cu guvernatorul. Să fi fost numai posibil lucrul şi eram 
convins că vorbele căpitanului şi reclamatia lui vor fi spulberate, 

Amândoi soţii stătură cu mine, până pe la 4 după amiazi când Har- 
rington plecă la Calcutta. Seara nu-l văzui; în schimb însă mai multi 
cunoscuţi de-ai lui veniră să mă viziteze. Medicul îmi legă iar rana; pri- 
veam cu plăcere apusul soarelui, deşi nu aveam voie să ies din casă, 
pentru ca să nu mi-se obrintească rana mai mult. 

Aflai dela amploiati felul-afacerilor cu care se ocupa Harrington. Apro- 
viziona corăbiile, ce mergeau şi veneau din China, cu tot ce le era de 
trebuinta, ca: pesmeti, carne conservata, legume, fructe proaspete si us- 
cate, apă, vin, bere, arrak, rom, zahăr, cafea, întrun cuvânt cu tot felul 
de provizii pentru o lungă călătorie. Spre a putea furnisa lucruri de cea 
mai bună calitate, avea brutării, măcelării, destilării. Avea cirezi de vite 
numeroase şi trimetea să-i mai cumpere până în cele mai depărtate ti- 
nuturi ale Indiei; făcea un comerţ foarte mare cu tot felul de producte, 
de care avea nevoie. -Se bucură de o încredere întemeiată pe lângă că- 
pitanii de corăbii şi.averea lui cea mare îi asigurase o poziţie influentă 
şi vorba lui avea multă valoare. 


(Va urma) Aurelia V. Cochinescu. 


Probleme „de deslesat 


— Dacă etatea a doi copii, adunată lav un loc, este de 32 ani şi 
E. din ei este cu 2 ani mai mare ca celălalt, iar celălalt:cu 2 ani 
mai mic ca acela, atunci se întreabă câţi ani are unul şi câţi celălalt 


şi care este diferenţa între etati? 
N culina Călinescu -— Bucureşti 


Il.— Care este numărul, care mărindu'i a treia parte cu 35 ne dă 
jumătatea acelui număr? 
D. D. Tomescu—Bueuresti 


II[.—— Doi numeri fac în total 17. Dacă se împarte numărul cel mai 
mare prin cel mai mic avem 4 drept. cât şi 8 rest. Cari sunt acei 


numeri ? 
n R St 


Cuvânt rombic 


Consonantă 
Arbore 
eee Mahala din Constantinopol 
pie cones ia on, Se 
Lucru de podoabă la soldaţi 
Fluviu 
Vocală 


Nicolae I. Radulescu 


Pietroasele Bacău 

Aritmogrif 


PE STATINS AI UT Pom 


4112191756 "12114 Strâmtoare de mare 

O 412 1719 Functionar 

TP Lt T Po AF Nume de femee 
12;41p'19%74 -*8 47 Imperiu 
1719139047091 O ţară frumoasă 

6 814 41017199 Insule în Asia 

12: 1.8 1451 Beutură 

17,42 AT Vl 8 d O regină a Portugaliei 


Tasica Chelaru—Albesti Paleologu ' 
Deslegările in Numărul 19. 


Deslegari 


Aritmogriful de la pag. 247 este: Stolnic, Ecuaţie, Lipnic, lederă, 
Moraru (Munte şi Oltenia de 2231 metri înălţime]. Borviz, Eschimosi, 
Răşină, Graur.— Localitatea istorică din Transilvania este Şelimberg, 
lângă Sibiu. A deslegato: Irina şi Margareta Cichi—Bucuresti. 

Problema I pag. 248. Intâia cişmea ar umplea basinul în 9, a doua 
în 18 ore. A deslegato: Şt. Ştefănescu normalist-Câmpulung. 

Problema II pag. 248. Intr’o partidă au fost 5 x=5.3—15, in adoua 
7 x=7.3=21 şi în total au luat parte la joc 154+21==36 elevi. 

Problema ILI pag. 248. Triunghiul mic=21 arii. , Trapezul=632arii. 
Inălţimea=—28. Capitalul e de 3401 lei. 


Primul deslegător al poesiei de Grig. Alexandrescn de la pag. 232 
este Toader C. Ion, elev al Şcoalei normale din Câmpulung, care 
primeşte o carte. 


Rugăm cu insistenţă pe abonaţii cari nu au plătit abonamentul să 
ni-l trimeată de urgenţă. 


Revista AMICUL TINERIMEI începe de la 1 Aprilie a. c. al sap- 
telea an al existentei sale. 

Tot ce priveşte abonamentele, corespondenta,articolele, deslegările 
etc. se vor adresa ,,Redactiei Amicului Tinerimei, Bucuresti Strada 
Romană No. 12. | 


~ 


Abonamentul pe un an este de lei 5, (sau coroane m Numărul 
costă 20 de bani. 
Abonamentele se plătesc înainte. 


Directiunea AMICULUI TINERIMEI roagă pe toţi iubitorii de 
bună îndrumare a tineretului nostru scolar, cari doresc a colabora 
să ne trimeată articole potrivite pentru tinerime, scrise pres 
adevărat populară si pe înţelesul tuturor. 


Manuscrisele trimise spre publicare, să se scrie pe o pagină, lă- 
sând loc gol la dreapta, ca de vr'o două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă cuvântul «manuscris». Ele costă în lăuntrul Tarei Româ- 
neşti 5 bani de fie-care 50 grame, iar din celelalte tari locuite de 
Români precum si din Streinătate cate 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plătește deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
plare complecte şi legate, anii II, III şi IV cu Lei 4; anii V şi VI 
A cu Lei 5 


Minerilor ! Raspanditi revista voastră cât puteţi mai . 
“mult! i 


Păstraţi numerile spre a le lega la sfârșitul anului. 

Anul VII No. 18 15 Decembrie 1910 


20 bani Număru 


